qundao/data-zh-poetry huggingface dataset:
寄张文潜舍人
作者：陈师道
朝代：宋
体裁：五言律诗

今代张平子，雄深次子长。名高三俊上，官立右螭旁。车笠吾何恨，飞腾子莫量。时平身早达，未用梦凝香。
寄徐吉父学士
作者：陈师道
朝代：宋

卧龙山上摘黄花，曾共西风醉帽斜。
当日已应天下乐，无人传入画图夸。
低头强笑今何似，多病难堪懒自嗟。
闻道承明方厌直，几时来伴访山家。
寄徐吉父学士
作者：陈师道
朝代：宋

卧龙山上摘黄花，曾共西风醉帽斜。当日已应天下乐，无人传入画图誇。低头强笑今何似，多病难堪懒自嗟。闻道承明方厌直，几时来伴访山家。
寄怜
作者：陈师道
朝代：宋

借子翩翩困下驹，春原随处小踟蹰。可能炙背春风里，卧把青铜摘颔须。
寄怜
作者：陈师道
朝代：宋

借子翩翩果下驹，春原随处小踟蹰。
可能炙背春风裏，卧把青铜摘颔鬚。
寄怜
作者：陈师道
朝代：宋

借子翩翩果下驹，春原随处小踟蹰。可能炙背春风里，卧把青铜摘颔须。
寄提刑李学士
作者：陈师道
朝代：宋
体裁：七言律诗

石渠金马青云上，东里西门济水边。上冢过家真乐事，平时持节贵当年。成家旧学诸儒问，脱手新诗众口传。范叔一寒今若此，相逢犹得故人怜。
寄文潜无咎少游三学士
作者：陈师道
朝代：宋

北来消息不真传，南度相忘更记年。
湖海一舟须此老，蓬瀛方丈自飞仙。
数临黄卷聊遮眼，稳上青云小着鞭。
李杜齐名吾岂敢，晚风无树不鸣蝉。
寄文潜无咎少游三学士
作者：陈师道
朝代：宋
体裁：七言律诗

北来消息不真传，南度相忘更记年。湖海一舟须此老，蓬瀛方丈自飞仙。数临黄卷聊遮眼，稳上青云小著鞭。李杜齐名吾岂敢，晚风无树不鸣蝉。
寄无斁
作者：陈师道
朝代：宋

敬问晁夫子，官池几许深。已应飞鸟下，复作卧龙吟。待我中痾愈，同君把臂临。泥涂无去马，夏木有来禽。
寄无斁
作者：陈师道
朝代：宋

敬问晁夫子，官池几许深。
已应飞鸟下，復作卧龙吟。
待我中痾愈，同君把臂临。
泥涂无去马，夏木有来禽。
寄晁以道
作者：陈师道
朝代：宋
体裁：古风

两官俱为邻，常若千里远。经年不通书，子孰知我懒。相期宇宙外，肯复校繁简。我愚亦知此，子意岂不满。子教东方生，自视何益损。人言不当价，一钱万金产。须子五千卷，丹笔校黄本。子家太史氏，名成南北阮。道山鸿雁行，岂惟私门衎。功名须老大，四十未为晚。快意会有违，急行宁小缓。忽有河山阻，遂恐消息断。我独不念此，人穷令智短。子勿效我慵，书来慰愁眼。
寄晁以道
作者：陈师道
朝代：宋

两官俱为邻，常若千里远。
经年不通书，子孰知我懒。
相期宇宙外，肯復校繁简。
我愚亦知此，子意岂不满。
子教东方生，自视何益损。
人言不当价，一钱万金产。
须子五千卷，丹笔校黄本。
子家太史氏，名成南北阮。
道山鸿雁行，岂惟私门衎。
功名须老大，四十未为晚。
快意会有违，急行宁小缓。
忽有河山阻，遂恐消息断。
我独不念此，人穷令智短。
子勿效我慵，书来慰愁眼。
寄晁无斁
作者：陈师道
朝代：宋

稍听春鸟语丁宁，又见官池出断冰。
雪后踏青谁与共，花边着语老犹能。
笑谈莫倦寻常听，山院终同一再登。
今日已知他日恨，抢榆况得及飞腾。
寄晁无斁
作者：陈师道
朝代：宋

稍听春鸟语丁宁，又见官池出断冰。雪后踏青谁与共，花边著语老犹能。笑谈莫倦寻常听，山院终同一再登。今日已知他日恨，抢榆况得及飞腾。
寄晁无斁
作者：陈师道
朝代：宋

稍听春鸟语丁宁，又见官池出断冰。
雪後踏青谁与共，花边著语老犹能。
笑谈莫倦寻常听，山院终同一再登。
今日已知他日恨，抢榆况得及飞腾。
寄晁说之
作者：陈师道
朝代：宋
体裁：五言律诗

阅世真难记，如君自不忘。尚于书太简，正以懒相妨。与有还家乐，终无却老方。莫须忧潦倒，未许细商量。
寄晁说之
作者：陈师道
朝代：宋

阅世真难记，如君自不忘。尚於书太简，正以懒相妨。与有还家乐，终无郤老方。莫须忧潦倒，未许细商量。
寄晁载之兄弟
作者：陈师道
朝代：宋

人言婚宦情欲本，我始求脱君已半。
孰知一世如一梦，在梦而觉宁待旦。
寒檐冻雨作秋声，冷屋风灯挑不明。
樽前已作十年语，后会未期吾屡惊。
一闻七字心已识，鈎章棘句天与力。
念子方壮我已衰，不见参天二千尺。
季也亦有诗百篇，叔子拟度骅骝前。
端能过我三冬学，可復参侬一味禅。
寄晁载之兄弟
作者：陈师道
朝代：宋

人言婚宦情欲本，我始求脱君已半。孰知一世如一梦，在梦而觉宁待旦。寒檐冻雨作秋声，冷屋风灯挑不明。樽前已作十年语，后会未期吾屡惊。一闻七字心已识，钩章棘句天与力。念子方壮我已衰，不见参天二千尺。季也亦有诗百篇，叔子拟度骅骝前。端能过我三冬学，可复参侬一味禅。
寄晁载之兄弟
作者：陈师道
朝代：宋

人言婚宦情欲本，我始求脱君已半。孰知一世如一梦，在梦而觉宁待旦。寒檐冻雨作秋声，冷屋风灯挑不明。樽前已作十年语，後会未期吾屡惊。一闻七字心已识，钩章棘句天与力。念子方壮我已衰，不见参天二千尺。季也亦有诗百篇，叔子拟度骅骝前。端能过我三冬学，可复参侬一味禅。
寄曹州晁大夫
作者：陈师道
朝代：宋

东方千骑贵当年，白发居头也自贤。肯费精神修客主，稍回功誉入章篇。虚名不救空肠厄，晚岁仍遭末疾缠。死去不为天下惜，镜中当有故人怜。
寄曹州晁大夫
作者：陈师道
朝代：宋

东方千骑贵当年，白发居头也自贤。
肯费精神修客主，稍回功誉入章篇。
虚名石救空肠厄，晚岁仍遭末疾缠。
死去不为天下惜，镜中当有故人怜。
寄曹州晁大夫
作者：陈师道
朝代：宋

东方千骑贵当年，白髮居头也自贤。
肯费精神修客主，稍回功誉入章篇。
虚名不救空肠厄，晚岁仍遭末疾缠。
死去不为天下惜，镜中当有故人怜。
寄曹州晁大夫
作者：陈师道
朝代：宋
体裁：七言绝句

堕絮随风花作尘，黄楼桃李不成春。只今容有名驹子，困倚栏干一欠伸。
寄曾公权
作者：陈师道
朝代：宋

超世功名子有凭，过人才艺我何曾。诗书废忘难支敌，门馆光华怯再登。捐弃妻儿逃世累，扫除须发伴禅僧。待君持节东南日，试问当年杜伯升。
寄曾公权
作者：陈师道
朝代：宋

超世功名子有凭，过人才艺我何曾。
诗书废忘难支敌，门馆光华怯再登。
捐弃妻儿逃世累，扫除鬚髮伴禅僧。
待君持节东南日，试问当年杜伯升。
寄李学士
作者：陈师道
朝代：宋

眼看游旧半东都，五岁曾无一纸书。平日齐名多早达，暮年同国未情疏。稍寻东刹论兹事，赖有西方托后车。说与杜郎须著便，不应濠上始知鱼。
寄李学士
作者：陈师道
朝代：宋

眼看游旧半东都，五岁曾无一纸书。
平日齐名多早达，暮年同国未情疏。
稍寻东刹论兹事，赖有西方托後车。
说与杜郎须著便，不应濠上始知鱼。
寄李学士
作者：陈师道
朝代：宋

眼看游旧半东都，五岁曾无一纸书。
平日齐名多早达，暮年同国未情疏。
稍寻东剎论兹事，頼有西方託后车。
说与杜郎须着便，不应濠上始知鱼。
寄杜择之
作者：陈师道
朝代：宋
体裁：七言律诗

诗家两杜昔无邻，文采传家世有人。疾置送诗惊老丑，坐曹得句自清新。兴来不假江山助，目过浑如草木春。农马智专吾不让，衡阳纸贵子能频。
寄沛县姜承议
作者：陈师道
朝代：宋
体裁：七言律诗

平生鲁国老先生，晚见诸郎识老成。怪有武功蒙宠锡，果缘阴德贯神明。金池已作归田计，玉版方书济物情。百里饥寒独颜阖，忍令一物不敷荣。
寄泰州曾侍郎
作者：陈师道
朝代：宋
体裁：七言律诗

八年门第故违离，千里河山费梦思。淮海风涛真有道，麒麟图画岂无时。今朝有客传河尹，是处逢人说项斯。三径未成心已具，世间惟有白鸥知。
寄滕县李奉议
作者：陈师道
朝代：宋

滕大夫伯阳父孙，烹小鲜治大国原。一得何用五千言，弛灾决狱人不冤。盛气走讼畏讨论，终岁敛吏不到门。子弟无赖皆西奔，外吏畏惧过乃尊。踵门父老如云屯，拊髀跳踉走儿孙。绛幡翠节歌呗喧，画盆戴顶烟如焚。绣褾彩轴箱帕繁，曲躬叉手前致言。畜眼未见耳不闻，暮年何以答此恩，请诵华严寿我君。
寄滕县李奉议
作者：陈师道
朝代：宋

滕大夫伯阳父孙，烹小鲜治大国原。一得何用五千言，弛灾决狱人不冤。盛气走讼畏讨论，终岁敛吏不到门。子弟无赖皆西奔，外吏畏惧过乃尊。踵门父老如云屯，拊髀跳踉走儿孙。绛幡翠节歌呗喧，画盆戴顶烟如焚。绣褾綵轴箱帕繁，曲躬叉手前致言。畜眼未见耳不闻，暮年何以答此恩，请诵华严寿我君。
寄滕县李奉议
作者：陈师道
朝代：宋

滕大夫伯阳父孙，烹小鲜治大国原。
一得何用五千言，弛灾决狱人不冤。
盛气走讼畏讨论，终岁敛吏不到门。
子弟无頼皆西奔，外吏畏惧过乃尊。
踵门父老如云屯，拊髀跳踉走儿孙。
绛幡翠节歌呗喧，画盆戴顶烟如焚。
绣褾綵轴箱帕繁，曲躬叉手前致言。
畜眼未见耳不闻，暮年何以答此恩，请诵华严寿我君。
寄潭州张芸叟二首
作者：陈师道
朝代：宋

湖岭一都会，西南更上游。秋盘堆鸭脚，春味荐猫头。宣室来何暮，蒸池得借留。孰知为郡乐，莫作越乡忧。去国如前日，为邦得旧游。霜甘先落手，春雁几回头。只道风沙恶，宁知贾宋留。赋诗真有助，吊古不同忧。
寄潭州张芸叟二首·其一
作者：陈师道
朝代：宋
体裁：五言律诗

湖岭一都会，西南更上游。秋盘堆鸭脚，春味荐猫头。宣室来何暮，蒸池得借留。孰知为郡乐，莫作越乡忧。
寄潭州张芸叟二首·其二
作者：陈师道
朝代：宋
体裁：五言律诗

去国如前日，为邦得旧游。霜甘先落手，春雁几回头。只道风沙恶，宁知贾宋留。赋诗真有助，吊古不同忧。
寄潭州张芸叟二首·其二
作者：陈师道
朝代：宋

去国如前日，为邦得旧游。
霜甘先落手，春雁几回头。
只道风沙恶，宁知贾宋留。
赋诗真有助，弔古不同忧。
寄答李方叔
作者：陈师道
朝代：宋

平生经世策，寄食不资身。
孰使文章着，能辞辙迹频。
帝城分不入，书札诇何人。
子未知吾懒，吾宁觉子贫。
寄答李方叔
作者：陈师道
朝代：宋

平生经世策，寄食不资身。孰使文章著，能辞辙迹频。帝城分不入，书札詗何人。子未知吾懒，吾宁觉子贫。
寄答李方叔
作者：陈师道
朝代：宋

平生经世策，寄食不资身。孰使文章著，能辞辙迹频。帝城分不入，书札诇何人。子未知吾懒，吾宁觉子贫。
寄答泰州曾侍郎
作者：陈师道
朝代：宋
体裁：七言律诗

千里驰诗慰别离，诗来吟咏转悲思。静中取适庸非计，林下相从会有时。生理只今那得说，交情从昔见于斯。含毫欲下还休去，怀抱何由得细知。
寄答泰州曾侍郎
作者：陈师道
朝代：宋

千里驰诗慰别离，诗来吟咏转悲思。静中取适庸非计，林下相从会有时。生理只今那得说，交情从昔见於斯。含毫欲下还休去，怀抱何由得细知。
寄答王直方
作者：陈师道
朝代：宋

人情校往复，屡勉终不近。一诗已经年，知子不我怨。生世余几何，尺箠日取寸。怀禄有遐心，从俗无远韵。时从府中归，数过林下饭。平生功名意，回作香火愿。三年不举觞，吻颊烟火焮。岂无两苍龙，沾我一雨润。官粗诗未工，猛乞毋小靳。人生如此尔，文字已其闰。是身虽臭腐，宁作青紫楦。永怀忘年友，死矣余令问。念子颇似之，老我何所恨。
寄答王直方
作者：陈师道
朝代：宋

人情校往复，屡勉终不近。一诗已经年，知子不我怨。生世馀几何，尺箠日取寸。怀禄有遐心，从俗无远韵。时从府中归，数过林下饭。平生功名意，回作香火愿。三年不举觞，吻颊烟火焮。岂无两苍龙，沾我一雨润。官粗诗未工，猛乞毋小靳。人生如此尔，文字已其闰。是身虽臭腐，宁作青紫楦。永怀忘年友，死矣馀令问。念子颇似之，老我何所恨。
寄答王直方
作者：陈师道
朝代：宋

人情校往復，屡勉终不近。
一诗已经年，知子不我怨。
生世余几何，尺棰日取寸。
怀禄有遐心，从俗无远韵。
时从府中归，数过林下饭。
平生功名意，回作香火愿。
三年不举觞，吻颊烟火焮。
岂无两苍龙，霑我一雨润。
官粗诗未工，猛乞毋小靳。
人生如此尔，文字已其闰。
是身虽臭腐，宁作青紫楦。
永怀忘年友，死矣余令问。
念子颇似之，老我何所恨。
寄答颜长道
作者：陈师道
朝代：宋

薄命犹多难，浮生未定居。故人忧已矣，千里问何如。白发羞明镜，青灯怯细书。不曾知史馆，何用索枯鱼。贫病忧居士，雕虫累壮夫。不能羞齿颊，幸免葬江湖。疲马甘垂首，游鹰不应呼。为谁归未得，山水故乡居。
寄答颜长道·其一
作者：陈师道
朝代：宋
体裁：五言律诗

薄命犹多难，浮生未定居。故人忧已矣，千里问何如。白发羞明镜，青灯怯细书。不曾知史馆，何用索枯鱼。
寄答颜长道·其一
作者：陈师道
朝代：宋

薄命犹多难，浮生未定居。
故人忧已矣，千里问何如。
白髮羞明镜，青灯怯细书。
不曾知史馆，何用索枯鱼。
寄答颜长道·其二
作者：陈师道
朝代：宋
体裁：五言律诗

贫病忧居士，雕虫累壮夫。不能羞齿颊，幸免葬江湖。疲马甘垂首，游鹰不应呼。为谁归未得，山水故乡居。
寄襄州程大夫
作者：陈师道
朝代：宋
体裁：七言律诗

中年为吏晚专城，不独身荣府亦荣。江汉风流见羊杜，相门经术有韦平。十年一别音书绝，万里相看骨肉情。今代庞公入城府，定将悬榻与逢迎。
寄豫章公三首
作者：陈师道
朝代：宋

密云不雨卧乌龙，已是人间第一功。得诺向来轻季子，打门何日走周公。愧无一缕破双团，惯下姜盐枉肺肝。誓酒不应忘此老，论诗宁肯乞粗官。生须百斛买双鬟，水截龙章试虎斑。老觉才粗浑不称，自携云月泻湲潺。
寄豫章公三首
作者：陈师道
朝代：宋

密云不雨卧乌龙，已是人间第一功。得诺向来轻季子，打门何日赴周公。
寄豫章公三首·其一
作者：陈师道
朝代：宋
体裁：七言绝句

密云不雨卧乌龙，已是人间第一功。得诺向来轻季子，打门何日走周公。
寄豫章公三首·其三
作者：陈师道
朝代：宋
体裁：七言绝句

生须百斛买双鬟，水截龙章试虎斑。老觉才粗浑不称，自携云月泻湲潺。
寄豫章公三首·其二
作者：陈师道
朝代：宋

愧无一缕破双团，惯下姜盐枉肺肝。誓酒不应忘此老，论诗宁肯乞粗官。
寄豫章公三首·其二
作者：陈师道
朝代：宋

愧无一缕破双团，惯下姜盐枉肺肝。
誓酒不应忘此老，论诗宁肯乞麤官。
寄送定州苏尚书
作者：陈师道
朝代：宋
体裁：七言律诗

初闻简策侍前旒，又见衣冠送作州。北府时清惟可饮，西山气爽更宜秋。功名不朽聊通袖，海道无违具一舟。枉读平生三万卷，貂蝉当复自兜牟。
寄送定州苏尚书
作者：陈师道
朝代：宋

初闻简策侍前旒，又见衣冠送作州。
北府时清惟可饮，西山气爽更宜秋。
功名不朽聊通袖，海道无违具一舟。
枉读平生三万卷，貂蝉当復自兜牟。
寄邓州杜侍郎
作者：陈师道
朝代：宋

南阳老幼如云屯，连日城东候使君。后者排前旁捷出，争先见面作慇勤。六年重来已白发，一日再见回青春。道傍过者怪相问，共言杜母真吾亲。使君虽老心尚壮，文采风流诸谢上。名家从昔杜陵人，盛德于今丈人行。我昔卧病老彭城，画船鸣鼓千里行。致书馈奠初未识，丁宁劳苦如平生。人言此事今未有，古人中求还得否。忘年屈势不虚辱，公自为德吾何取。菊潭之水甘且洁，潭上秋花照山白。请公酌此寿百年，奕奕长为此邦伯。孰先一州后四方，重金叠盖登庙堂。请从今日至云来，月三十斛输洛阳。
寄邓州杜侍郎
作者：陈师道
朝代：宋

南阳老幼如云屯，连日城东候使君。
后者排前旁捷出，争先见面作慇懃。
六年重来已白髮，一日再见回青春。
道傍过者怪相问，共言杜母真吾亲。
使君虽老心尚壮，文采风流诸谢上。
名家从昔杜陵人，盛德于今丈人行。
我昔卧病老彭城，画船鸣鼓千里行。
致书馈奠初未识，丁宁劳苦如平生。
人言此事今未有，古人中求还得否。
忘年屈势不虚辱，公自为德吾何取。
菊潭之水甘且洁，潭上秋花照山白。
请公酌此寿百年，奕奕长为此邦伯。
孰先一州后四方，重金迭盖登庙堂。
请从今日至云来，月三十斛输洛阳。
寄邓州杜侍郎
作者：陈师道
朝代：宋

南阳老幼如云屯，连日城东候使君。後者排前旁捷出，争先见面作殷懃。六年重来已白发，一日再见回青春。道傍过者怪相问，共言杜母真吾亲。使君虽老心尚壮，文采风流诸谢上。名家从昔杜陵人，盛德于今丈人行。我昔卧病老彭城，画船鸣鼓千里行。致书馈奠初未识，丁宁劳苦如平生。人言此事今未有，古人中求还得否。忘年屈势不虚辱，公自为德吾何取。菊潭之水甘且洁，潭上秋花照山白。请公酌此寿百年，奕奕长为此邦伯。孰先一州後四方，重金叠盖登庙堂。请从今日至云来，月三十斛输洛阳。
寄邢和叔
作者：陈师道
朝代：宋

昔作梁宋游，幽忧废朝昏。闭门无往还，不厌儿女喧。隔墙闻剥啄，暮夜谁扣门。知是邢夫子，低回过高轩。愿为布衣交，不顾年德尊。匆匆立谈罢，又见东南奔。江湖多病后，仅免饷鱼鼋。久废数行书，因人问寒暄。但爱孤山西，松筠数家村。便欲筑居室，插秧仍灌园。生前不自爱，身后何足论。草玄笑扬雄，赞易悲虞翻。文章徒自苦，纸笔莫更存。却寻南郭老，隐几学忘言。他日宦游客，误入桃花源。苇间见渔父，谁识王公孙。
寄邢和叔
作者：陈师道
朝代：宋

昔作梁宋游，幽忧废朝昏。
闭门无往还，不厌儿女喧。
隔墙闻剥啄，暮夜谁扣门。
知是邢夫子，低回过高轩。
愿为布衣交，不顾年德尊。
匆匆立谈罢，又见东南奔。
江湖多病后，仅免饷鱼鼋。
久废数行书，因人问寒暄。
但爱孤山西，松筠数家村。
便欲筑居室，插秧仍灌园。
生前不自爱，身后何足论。
草玄笑扬雄，赞易悲虞翻。
文章徒自苦，纸笔莫更存。
却寻南郭老，隠几学忘言。
他日宦游客，误入桃花源。
苇间见渔父，谁识王公孙。
寄邢和叔
作者：陈师道
朝代：宋

昔作梁宋游，幽忧废朝昏。闭门无往还，不厌儿女喧。隔墙闻剥啄，暮夜谁扣门。知是邢夫子，低回过高轩。愿为布衣交，不顾年德尊。匆匆立谈罢，又见东南奔。江湖多病後，仅免饷鱼鼋。久废数行书，因人问寒暄。但爱孤山西，松筠数家村。便欲筑居室，插秧仍灌园。生前不自爱，身後何足论。草玄笑扬雄，赞易悲虞翻。文章徒自苦，纸笔莫更存。郤寻南郭老，隐几学忘言。他日宦游客，误入桃花源。苇间见渔父，谁识王公孙。
寄都下故人示王子安
作者：陈师道
朝代：宋

湖海相忘日自疏，经年不作一行书。世间惟有韩康伯，肯为渊源住岁余。
寄都下故人示王子安
作者：陈师道
朝代：宋

湖海相忘日自疏，经年不作一行书。世间惟有韩康伯，肯为渊源住岁馀。
寄酬咸平朱宣德
作者：陈师道
朝代：宋
体裁：五言律诗

冥冥超世网，蔚蔚秀儒林。他日熟看面，今诗初得心。白头无故意，异代有同音。绠短徒施巧，终然莫汲深。
寄题披云楼
作者：陈师道
朝代：宋
体裁：七言律诗

使君高会答清秋，增饰披云作胜游。九日再逢堪一笑，终朝百过更深忧。落霞孤鹜知才尽，疏雨微云怯语遒。宾主纵贤终少在，只今未可压黄楼。
寄黄充
作者：陈师道
朝代：宋

俗子推不去，可人费招呼。世事每如此，我生亦何娱。黄生后来秀，纯茂静者徒。不见动经月，来亦不须臾。人事已好乖，可复自作疏。子虽向人懒，胜处不可孤。迨此田事休，仍当寒雨馀。深知阻泥泞，步屐意何如。
寄黄充
作者：陈师道
朝代：宋

俗子推不去，可人费招呼。
世事每如此，我生亦何娱。
黄生后来秀，纯茂静者徒。
不见动经月，来亦不须臾。
人事已好乖，可復自作疏。
子虽向人懒，胜处不可孤。
迨此田事休，仍当寒雨余。
深知阻泥泞，步屐意何如。
寄黄充
作者：陈师道
朝代：宋

俗子推不去，可人费招呼。世事每如此，我生亦何娱。黄生後来秀，纯茂静者徒。不见动经月，来亦不须臾。人事已好乖，可复自作疏。子虽向人懒，胜处不可孤。迨此田事休，仍当寒雨余。深知阻泥泞，步屐意何如。
寒夜
作者：陈师道
朝代：宋

一夜风澎浪，中宵月脱云。
到窗资少睡，远响倦多闻。
星火远相乱，江山气不分。
早鸡先得便，断雁屡鸣羣。
寒夜
作者：陈师道
朝代：宋
体裁：五言律诗

一夜风澎浪，中宵月脱云。到窗资少睡，远响倦多闻。星火远相乱，江山气不分。早鸡先得便，断雁屡鸣群。
寒夜
作者：陈师道
朝代：宋

留滞常思动，艰虞却悔来。寒灯挑不燄，残火拨成灰。冻水滴还歇，风帘掩复开。孰知文有忌，情至自生哀。
寒夜
作者：陈师道
朝代：宋

留滞常思动，艰虞却悔来。
寒灯挑不燄，残火拨成灰。
冻水滴还歇，风帘掩復开。
孰知文有忌，情至自生哀。
寒夜
作者：陈师道
朝代：宋

留滞常思动，艰虞郤悔来。
寒灯挑不焰，残火拨成灰。
冻水滴还歇，风帘掩复开。
孰知文有忌，情至自生哀。
寒夜
作者：陈师道
朝代：宋

闭户风将雨，通宵浪打头。若为中夕听，复作别时愁。宿雁鸣渔火，村舂急暗投。不应田二顷，能使寸心休。
寒夜
作者：陈师道
朝代：宋

闭户风将雨，通宵浪打头。
若为中夕听，復作别时愁。
宿雁鸣渔火，村舂急暗投。
不应田二顷，能使寸心休。
寒夜有怀晁无斁
作者：陈师道
朝代：宋

同好共城郭，十日不一顾。
人事虽好乖，吾生亦多忤。
阖门对妻子，岁月不可度。
闭目宁用遮，停杯仍下筯。
独无区中缘，永怀岩下趣。
平生三径资，安得一朝具。
万里初历块，前驱告曛暮。
怀归属有思，弃世不待怒。
老境厌逶迟，人情费将护。
向来张长公，吾亦从兹去。
灯花频作喜，月色正可步。
预恐何水曹，明朝有新句。
寒夜有怀晁无斁
作者：陈师道
朝代：宋
体裁：古风

同好共城郭，十日不一顾。人事虽好乖，吾生亦多忤。阖门对妻子，岁月不可度。闭目宁用遮，停杯仍下箸。独无区中缘，永怀岩下趣。平生三径资，安得一朝具。万里初历块，前驱告曛暮。怀归属有思，弃世不待怒。老境厌逶迟，人情费将护。向来张长公，吾亦从兹去。灯花频作喜，月色正可步。预恐何水曹，明朝有新句。
寓目
作者：陈师道
朝代：宋

曲曲河回复，青青草接连。去帆风力满，来雁一声先。野旷低归鸟，江平进晚牵。望乡从此始，留眼未须穿。
寓目
作者：陈师道
朝代：宋

曲曲河回復，青青草接连。
去帆风力满，来雁一声先。
野旷低归鸟，江平进晚牵。
望乡从此始，留眼未须穿。
对厅口号
作者：陈师道
朝代：宋

黄堂窈窕庆佳辰，密坐雍容合搢紳。广乐充庭如在梦，欢声著物似逢春。瞻天已祝无穷寿，尽醉为期莫计巡。平世难逢身易老，岭梅初破酒方醇。
对厅口号
作者：陈师道
朝代：宋

黄堂窈窕庆佳辰，密坐雍容合搢绅。
广乐充庭如在梦，欢声着物似逢春。
瞻天已祝无穷寿，尽醉为期莫计巡。
平世难逢身易老，岭梅初破酒方醇。
对厅口号
作者：陈师道
朝代：宋

黄堂窈窕庆佳辰，密坐雍容合搢绅。广乐充庭如在梦，欢声著物似逢春。瞻天已祝无穷寿，尽醉为期莫计巡。平世难逢身易老，岭梅初破酒方醇。
寿安县君挽词
作者：陈师道
朝代：宋
体裁：五言律诗

两大推平日，三从播后声。忧勤登上寿，箫鼓闭佳城。缌布千人从，松楸十里行。哀荣动邻里，点笔竞诸生。
寿安县君挽词
作者：陈师道
朝代：宋

两大推平日，三从播後声。忧劝登上寿，箫鼓闭佳城。缌布千人从，松楸十里行。哀荣动邻里，点笔竞诸生。
少年游·御园果子压枝繁
作者：陈师道
朝代：宋
体裁：词

御园果子压枝繁。看看分摘无缘。团沙弄雪，劳心费手，不肯暂时圆。赛神旧愿心儿有，终了待、几时还。芍药梢头，红红白白，一种几千般。
山口
作者：陈师道
朝代：宋
体裁：五言律诗

湖阔疑无地，河回忽见山。登临聊自试，衰疾致身闲。四壁宁虞盗，多方莫驻颜。无风回远笛，有月待人还。
山口
作者：陈师道
朝代：宋
体裁：五言律诗

重雾真成雨，疏帘不隔风。青林拥红树，家鹜杂宾鸿。渔屋浑环水，晴湖半落东。往来成一老，犹在半涂中。
山口阻风
作者：陈师道
朝代：宋

夕风朝未回，来云去为雨。系舟直山口，天意遽如许。涛风两方斗，丘原莫当怒。两山为俯仰，一鸟不得度。临深负高枕，偷生宁得所。历历数过帆，当涂气如虎。快意亦适然，淹泊岂吾取。泝洄更去留，未易相尔汝。行登东山颠，壮观前未睹。九泽不满眼，五丈才一缕。兹山昔谁游，巨野传自古。菰鱼无凶年，末利犹不御。荷隩活万人，梨埒视千户。东方富丝麻，小市藏百贾。连樯自南北，行谈杂秦楚。向晚风力微，湖清鱼可数。空仓鸟乌乐，外舍窗扉语。身非天下惜，家无十金聚。欲留盗贼迫，欲去波涛怒。两者尔何从，一死吾未与。
山口阻风
作者：陈师道
朝代：宋

夕风朝未回，来云去为雨。系舟直山口，天意遽如许。涛风两方斗，丘原莫当怒。两山为俯仰，一鸟不得度。临深负高枕，偷生宁得所。历历数过帆，当涂气如虎。快意亦适然，淹泊岂吾取。溯洄更去留，未易相尔汝。行登东山颠，壮观前未睹。九泽不满眼，五丈才一缕。兹山昔谁游，巨野传自古。菰鱼无凶年，末利犹不禦。荷隩活万人，梨埒视千户。东方富丝麻，小市藏百贾。连樯自南北，行谈杂秦楚。向晚风力微，湖清鱼可数。空仓鸟乌乐，外舍窗扉语。身非天下惜，家无十金聚。欲留盗贼迫，欲去波涛怒。两者尔何从，一死吾未与。
山口阻风
作者：陈师道
朝代：宋

夕风朝未回，来云去为雨。
繫舟直山口，天意遽如许。
涛风两方斗，丘原莫当怒。
两山为俯仰，一鸟不得度。
临深负高枕，偷生宁得所。
历历数过帆，当涂气如虎。
快意亦适然，淹泊岂吾取。
泝洄更去留，未易相尔汝。
行登东山颠，壮观前未睹。
九泽不满眼，五丈才一缕。
兹山昔谁游，巨野传自古。
菰鱼无凶年，末利犹不御。
荷隩活万人，梨埒视千户。
东方富丝麻，小市藏百贾。
连樯自南北，行谈杂秦楚。
向晚风力微，湖清鱼可数。
空仓鸟乌乐，外舍窗扉语。
身非天下惜，家无十金聚。
欲留盗贼迫，欲去波涛怒。
两者尔何从，一死吾未与。
巨野
作者：陈师道
朝代：宋

余力唐虞后，沉人海岱西。
不应容桀黠，宁復有青齐。
灯火鱼成市，帆樯藕带泥。
十年尘雾底，瞥眼怪凫鹥。
巨野
作者：陈师道
朝代：宋

余力唐虞後，沉人海岱西。不应容桀黠，宁复有青齐。灯火鱼成市，帆樯藕带泥。十年尘雾底，瞥眼怪凫鷖。
巨野
作者：陈师道
朝代：宋

馀力唐虞后，沉人海岱西。不应容桀黠，宁复有青齐。灯火鱼成市，帆樯藕带泥。十年尘雾底，瞥眼怪凫鹥。
巨野二首
作者：陈师道
朝代：宋

红落芙蕖晚，青深蒲稗秋。平湖无过鸟，鸣鼓有行舟。蒲港侵衣绿，莲塘乱眼红。将身供世事，结缆待回风。
巨野二首·其一
作者：陈师道
朝代：宋
体裁：五言绝句

红落芙蕖晚，青深蒲稗秋。平湖无过鸟，鸣鼓有行舟。
巨野二首·其二
作者：陈师道
朝代：宋
体裁：五言绝句

蒲港侵衣绿，莲塘乱眼红。将身供世事，结缆待回风。
席上劝客酒
作者：陈师道
朝代：宋
体裁：七言绝句

稍开襟抱使心宽，大放酒肠须盏乾。珠帘十里城南道，肯作当年小杜看。
席上劝客酒
作者：陈师道
朝代：宋

稍开襟抱使心宽，大放酒肠须盏干。
珠帘十里城南道，肯作当年小杜看。
平翠阁
作者：陈师道
朝代：宋
体裁：古风

我家山水间，耳目厌华丽。闻道浙西山，经年通梦寐。从为远游客，忘却归来计。欲买湖上田，谢绝人间世。湖山多变态，横斜光景异。随山转朱阁，临顾穷幽邃。惟有宣公楼，浮空堆乱翠。疑是水仙人，临墙露高髻。道人迹爱山，朝昏阅终岁。最爱烟雨中，半掩青罗袂。我来悲岁晚，风霜扫昏翳。不见岭头云，未尽登临意。
平翠阁
作者：陈师道
朝代：宋

我家山水间，耳目厌华丽。闻道浙西山，经年通梦寐。从为远游客，忘郤归来计。欲买湖上田，谢绝人间世。湖山多变态，横斜光景异。随山转朱阁，临顾穷幽邃。惟有宣公楼，浮空堆乱翠。疑是水仙人，临墙露高髻。道人迹爱山，朝昏阅终岁。最爱烟雨中，半掩青罗袂。我来悲岁晚，风霜扫昏翳。不见岭头云，未尽登临意。
幼岭
作者：陈师道
朝代：宋
体裁：古风

外家英俊场，季氏不好弄。用意丘壑间，颇以石自奉。谁言拳握间，意作万牛重。岱宗小天下，不办一席用。
庚辰三月上旬登白门闲望
作者：陈师道
朝代：宋
体裁：五言律诗

昔别子未仕，人言诗有神。预知河岭阻，不作往来频。剩喜今犹学，须知禄为亲。五陵花满眼，作意莫禁春。
张谋父乞花
作者：陈师道
朝代：宋

二顷田园汴泗东，春来心事几人同。
固知短绠无深汲，又见新花发旧丛。
花气着人浑欲醉，妍华过眼旋成空。
冷官门外无消息，与报江南春信通。
张谋父乞花
作者：陈师道
朝代：宋
体裁：七言律诗

二顷田园汴泗东，春来心事几人同。固知短绠无深汲，又见新花发旧丛。花气著人浑欲醉，妍华过眼旋成空。冷官门外无消息，与报江南春信通。
归雁二首
作者：陈师道
朝代：宋

弧矢千夫志，潇湘万里秋。宁为宝筝柱，肯作置书邮。远道勤相唤，羁怀误作愁。聊宽稻粱意，宁复网罗忧。作计胸怀早，为生去住频。固违阴岭雪，不尽洞庭春。巧作斜行字，催归去国人。知时如有信，决起亦相亲。
归雁二首·其一
作者：陈师道
朝代：宋
体裁：五言律诗

弧矢千夫志，潇湘万里秋。宁为宝筝柱，肯作置书邮。远道勤相唤，羁怀误作愁。聊宽稻粱意，宁复网罗忧。
归雁二首·其一
作者：陈师道
朝代：宋

弧矢千夫志，潇湘万里秋。
宁为宝筝柱，肯作置书邮。
远道勤相唤，羁怀误作愁。
聊宽稻粱意，宁復网罗忧。
归雁二首·其二
作者：陈师道
朝代：宋
体裁：五言律诗

作计胸怀早，为生去住频。固违阴岭雪，不尽洞庭春。巧作斜行字，催归去国人。知时如有信，决起亦相亲。
後湖晚坐
作者：陈师道
朝代：宋

水净偏明眼，城荒可当山。青林无限意，白鸟有余闲。身致江湖上，名成伯季间。目随归雁尽，坐待暮鸦还。
徐仙书三首
作者：陈师道
朝代：宋

蓬壶仙子补天手，笔妙诗清万世功。肯学黄家元祐脚，信知人厄匪天穷。诗成已作客儿语，笔下还为鲁直书。岂是神仙未贤圣，不随时事向人疏。金华牧羊小家子，西真攘桃何代儿。诗著海山书落爪，向来那免世人疑。
徐仙书三首·其一
作者：陈师道
朝代：宋

蓬壶仙子补天手，笔妙诗清万世功。肯学黄家元祐脚，信知人厄匪天穷。
徐僊书三首
作者：陈师道
朝代：宋

金华牧羊小家子，西真攘桃何代儿。诗著海山书落爪，向来那免世人疑。
徐僊书三首·其一
作者：陈师道
朝代：宋

蓬壶仙子补天手，笔妙诗清万世功。肯学黄家元佑脚，信知人厄匪天穷。
徐僊书三首·其三
作者：陈师道
朝代：宋

金华牧羊小家子，西真攘桃何代儿。
诗着海山书落爪，向来那免世人疑。
徐僊书三首·其二
作者：陈师道
朝代：宋
体裁：古风

诗成已作客儿语，笔下还为鲁直书。岂是神仙未贤圣，不随时事向人疏。
徐氏闲轩
作者：陈师道
朝代：宋
体裁：七言律诗

倦游梁楚爱吾庐，老寄山林孰与娱。想见杖藜临过鸟，更能赤手缚于菟。君宁平世轻三釜，我亦东原有一区。拟买婵娟作归计，可无堆玉斗量珠。
徐氏闲轩
作者：陈师道
朝代：宋

倦游梁楚爱吾庐，老寄山林孰与娱。想见杖藜临过鸟，更能赤手缚於菟。君宁平世轻三釜，我亦东原有一区。拟买婵娟作归计，可无堆玉斗量珠。
忆少子
作者：陈师道
朝代：宋

端也早丰下，岁晚未可量。我老不自食，安得如我长。呱呱弃不子，退省未可忘。吾母亦念我，与尔宁相望。
忆少子
作者：陈师道
朝代：宋
体裁：古风

端也早丰下，岁晚未可量。我老不自食，安得如我长。呱呱弃不子，退省未始忘。吾母亦念我，与尔宁相望。
怀远
作者：陈师道
朝代：宋

海外三年谪，天南万里行。生前只为累，身后更须名。未得平安报，空怀故旧情。斯人有如此，无复涕纵横。
怀远
作者：陈师道
朝代：宋

海外三年谪，天南万里行。
生前只为累，身后更须名。
未得平安报，空怀故旧情。
斯人有如此，无復涕纵横。
怀远
作者：陈师道
朝代：宋

海外三年谪，天南万里行。
生前只为累，身後更须名。
未得平安报，空怀故旧情。
斯人有如此，无复涕纵横。
戏元弼
作者：陈师道
朝代：宋

山头落日著窗明，花里来禽起笑声。
岂有诗成须白傅，独於酒可置公荣。
戏元弼
作者：陈师道
朝代：宋

浊泾清渭不同源，世好因循到子孙。只待白头能潦倒，不虞青眼已澜翻。山头落日著窗明，花里来禽起笑声。岂有诗成须白傅，独于酒可置公荣。翩翩别去七经年，特特归来两浩然。东道有时推谢令，后堂无地著彭宣。车驰卒奔风雨过，白发故人馀一个。幸是元无左阿君，何须不著陈惊坐。
戏元弼
作者：陈师道
朝代：宋

翩翩别去七经年，特特归来两浩然。
东道有时推谢令，後堂无地著彭宣。
戏元弼·其一
作者：陈师道
朝代：宋
体裁：七言绝句

浊泾清渭不同源，世好因循到子孙。只待白头能潦倒，不虞青眼已澜翻。
戏元弼·其三
作者：陈师道
朝代：宋

翩翩别去七经年，特特归来两浩然。
东道有时推谢令，后堂无地着彭宣。
戏元弼·其三
作者：陈师道
朝代：宋

翩翩别去七经年，特特归来两浩然。东道有时推谢令，后堂无地著彭宣。
戏元弼·其二
作者：陈师道
朝代：宋

山头落日着窗明，花裏来禽起笑声。
岂有诗成须白傅，独于酒可置公荣。
戏元弼·其二
作者：陈师道
朝代：宋

山头落日著窗明，花里来禽起笑声。岂有诗成须白傅，独于酒可置公荣。
戏元弼·其四
作者：陈师道
朝代：宋

车驰卒奔风雨过，白发故人馀一个。幸是元无左阿君，何须不著陈惊坐。
戏元弼·其四
作者：陈师道
朝代：宋

车驰卒奔风雨过，白髮故人余一箇。
幸是元无左阿君，何须不着陈惊坐。
戏寇君二首
作者：陈师道
朝代：宋

南邻歌舞隔墙听，想对朝窗晕倒青。
莫望唤人看娜嫋，只凭幽梦寄丁宁。
戏寇君二首
作者：陈师道
朝代：宋

杜老秋来眼更寒，蹇驴无复逐金鞍。南邻却有新歌舞，借与诗人一面看。南邻歌舞隔墙听，想对朝窗晕倒青。莫望唤人看娜袅，只凭幽梦寄丁宁。
戏寇君二首
作者：陈师道
朝代：宋

杜老秋来眼更寒，蹇驴无复逐金鞍。南邻郤有新歌舞，借与诗人一面看。
戏寇君二首·其一
作者：陈师道
朝代：宋

杜老秋来眼更寒，蹇馿无復逐金鞍。
南邻却有新歌舞，借与诗人一面看。
戏寇君二首·其一
作者：陈师道
朝代：宋

杜老秋来眼更寒，蹇驴无复逐金鞍。南邻却有新歌舞，借与诗人一面看。
戏寇君二首·其二
作者：陈师道
朝代：宋
体裁：七言绝句

南邻歌舞隔墙听，想对朝窗晕倒青。莫望唤人看娜袅，只凭幽梦寄丁宁。
招黄魏二生
作者：陈师道
朝代：宋

出门不雨即偶风，闭门值睡极力攻。
似闻汤鼎作吟声，已贺胜敌收全功。
却思二子共一笑，拨弃旧语无新工。
卒行好步不两得，能致公等吾何穷。
魏诗黄笔今未有，顾我独得神所钟。
径须相就踏泥潦，已办煮餠浇油葱。
招黄魏二生
作者：陈师道
朝代：宋

出门不雨即偶风，闭门值睡极力攻。似闻汤鼎作吟声，已贺胜敌收全功。却思二子共一笑，拨弃旧语无新工。卒行好步不两得，能致公等吾何穷。魏诗黄笔今未有，顾我独得神所钟。径须相就踏泥潦，已办煮饼浇油葱。
招黄魏二生
作者：陈师道
朝代：宋

出门不雨即偶风，闭门值睡极力攻。似闻汤鼎作吟声，已贺胜敌收全功。郤思二子共一笑，拨弃旧语无新工。卒行好步不两得，能致公等吾何穷。魏诗黄笔今未有，顾我独得神所锺。径须相就踏泥潦，已办煮饼浇油葱。
拟古
作者：陈师道
朝代：宋

盎中有声囊不瘿，咽息不如带加紧。人生七十今已半，一饱无时何可忍。公侯早岁有如此，奴婢蓐食支夜永。向来糠籺之子孙，居邻无僧家有井。
拟古
作者：陈师道
朝代：宋

盎中有声囊不瘿，嚥息不如带加紧。
人生七十今已半，一饱无时何可忍。
公侯早岁有如此，奴婢蓐食支夜永。
向来糠籺之子孙，居邻无僧家有井。
拟李义山柳枝词五首
作者：陈师道
朝代：宋

嫋嫋东门柳，重重小苑花。为谁须落子，著意莫藏鸦。
拟李义山柳枝词五首
作者：陈师道
朝代：宋

江青沙日暖，雄鸭雌鸳鸯。相看不相识，花晚褪红香。袅袅东门柳，重重小苑花。为谁须落子，著意莫藏鸦。雨叶不自持，风花故入衣。飞花已无定，忍著恶风吹。伏雌将阿鹜，水陆不相直。鸭鸭横波去，嗝嗝呼不得。莫解丁香结，从教长苦辛。却因千种恨，别作一家春。
拟李义山柳枝词五首
作者：陈师道
朝代：宋

莫解丁香结，从教长苦辛。
郤因千种恨，别作一家春。
拟李义山柳枝词五首·其一
作者：陈师道
朝代：宋
体裁：古风

江青沙日暖，雄鸭雌鸳鸯。相看不相识，花晚褪红香。
拟李义山柳枝词五首·其三
作者：陈师道
朝代：宋

雨叶不自持，风花故入衣。
飞花已无定，忍着恶风吹。
拟李义山柳枝词五首·其三
作者：陈师道
朝代：宋

雨叶不自持，风花故入衣。飞花已无定，忍著恶风吹。
拟李义山柳枝词五首·其二
作者：陈师道
朝代：宋

袅袅东门柳，重重小苑花。
为谁须落子，着意莫藏鸦。
拟李义山柳枝词五首·其二
作者：陈师道
朝代：宋

袅袅东门柳，重重小苑花。为谁须落子，著意莫藏鸦。
拟李义山柳枝词五首·其五
作者：陈师道
朝代：宋
体裁：古风

莫解丁香结，从教长苦辛。却因千种恨，别作一家春。
拟李义山柳枝词五首·其四
作者：陈师道
朝代：宋
体裁：古风

伏雌将阿鹜，水陆不相直。鸭鸭横波去，嗝嗝呼不得。
拟汉宫词三首
作者：陈师道
朝代：宋

叶叶霜林著意红，翩翩行骑语墙东。黄金拟买长门赋，未信君恩属画工。月与秋期特地圆，花随人意作春妍。却因姊弟争珠凤，更欲君王意外怜。帐底吹烟香自薰，镜前含笑意生春。经年不道君恩薄，却是恩深更误人。
拟汉宫词三首
作者：陈师道
朝代：宋

月与秋期特地圆，花随人意作春妍。
郤因姊弟争珠凤，更欲君王意外怜。
拟汉宫词三首·其一
作者：陈师道
朝代：宋

叶叶霜林着意红，翩翩行骑语墙东。
黄金拟买长门赋，未信君恩属画工。
拟汉宫词三首·其一
作者：陈师道
朝代：宋
体裁：七言绝句

叶叶霜林著意红，翩翩行骑语墙东。黄金拟买长门赋，未信君恩属画工。
拟汉宫词三首·其三
作者：陈师道
朝代：宋

帐底吹烟香自熏，镜前含笑意生春。
经年不道君恩薄，却是恩深更误人。
拟汉宫词三首·其三
作者：陈师道
朝代：宋

帐底吹烟香自薰，镜前含笑意生春。经年不道君恩薄，却是恩深更误人。
拟汉宫词三首·其二
作者：陈师道
朝代：宋
体裁：七言绝句

月与秋期特地圆，花随人意作春妍。却因姊弟争珠凤，更欲君王意外怜。
拱翠亭
作者：陈师道
朝代：宋
体裁：七言律诗

千年茅竹蔽幽奇，一日堂成四海知。便有文公来作记，尚须吾辈与题诗。至人但有经行处，宝盖仍存朽老枝。能事向来非促迫，经年安得便嫌迟。
捕狼
作者：陈师道
朝代：宋
体裁：五言律诗

一狼将四子，二岭走千羊。意得无前敌，时乖阙后防。宁知射生手，已发弩机张。会使乌鸢饱，空令豺虎伤。
捕狼
作者：陈师道
朝代：宋

一狼将四子，二岭走千羊。
意得无前敌，时乖阙後防。
宁知射生手，已发弩机张。
会使乌鸢饱，空令豺虎伤。
放怀
作者：陈师道
朝代：宋
体裁：五言律诗

施食乌鸢喜，持经鸟鼠听。杖藜矜矍铄，顾影怪伶俜。门静行随月，窗虚卧见星。拥衾眠未稳，艰阻饱曾经。
放歌行
作者：陈师道
朝代：宋

当年不嫁惜娉婷，拔白施朱作後生。
说与旁人须早计，随宜梳洗莫倾城。
放歌行
作者：陈师道
朝代：宋

春风永巷闭娉婷，长使青楼误得名。不惜卷帘通一顾，怕君著眼未分明。当年不嫁惜娉婷，抹白施朱作后生。说与旁人须早计，随宜梳洗莫倾城。
放歌行
作者：陈师道
朝代：宋

春风永巷闲娉婷，长使青楼误得名。不惜卷帘通一顾，怕君著眼未分明。当年不嫁惜娉婷，拔白施朱作后生。说与旁人须早计，随宜梳洗莫倾城。
放歌行·其一
作者：陈师道
朝代：宋

春风永巷闲娉婷，长使青楼误得名。
不惜卷帘通一顾，怕君着眼未分明。
放歌行·其一
作者：陈师道
朝代：宋

春风永巷闲娉婷，长使青楼误得名。不惜卷帘通一顾，怕君著眼未分明。
放歌行·其二
作者：陈师道
朝代：宋
体裁：七言绝句

当年不嫁惜娉婷，拔白施朱作后生。说与旁人须早计，随宜梳洗莫倾城。
敬酬智叔三赐之辱兼戏杨理曹二首
作者：陈师道
朝代：宋

险韵廋词费讨论，真持布鼓过雷门。更看九日台头句，未用三人月下樽。镜里黄花明白发，海边赤脚踏长鲲。从来相戒莫打鸭，可打鸳鸯最後孙。
敬酬智叔三赐之辱兼戏杨理曹二首
作者：陈师道
朝代：宋

龙争虎据竟成尘，只有青楼与白门。令宰才高先得句，使君情重数开樽。江山故国难留鹤，科斗荒池可著鲲。直使颔须浑作白，未应投镊愧诸孙。险韵廋词费讨论，真持布鼓过雷门。更看九日台头句，未用三人月下樽。镜里黄花明白发，海边赤脚踏长鲲。从来相戒莫打鸭，可打鸳鸯最后孙。
敬酬智叔三赐之辱兼戏杨理曹二首·其一
作者：陈师道
朝代：宋

龙争虎据竟成尘，只有青楼与白门。
令宰才高先得句，使君情重数开樽。
江山故国难留鹤，科斗荒池可着鲲。
直使颔鬚浑作白，未应投镊愧诸孙。
敬酬智叔三赐之辱兼戏杨理曹二首·其一
作者：陈师道
朝代：宋

龙争虎据竟成尘，只有青楼与白门。令宰才高先得句，使君情重数开樽。江山故国难留鹤，科斗荒池可著鲲。直使颔须浑作白，未应投镊愧诸孙。
敬酬智叔三赐之辱兼戏杨理曹二首·其二
作者：陈师道
朝代：宋

险韵廋词费讨论，真持布鼓过雷门。
更看九日台头句，未用三人月下樽。
镜裏黄花明白髮，海边赤脚踏长鲲。
从来相戒莫打鸭，可打鸳鸯最后孙。
敬酬智叔三赐之辱兼戏杨理曹二首·其二
作者：陈师道
朝代：宋

险韵廋词费讨论，真持布鼓过雷门。更看九日台头句，未用三人月下樽。镜里黄花明白发，海边赤脚踏长鲲。从来相戒莫打鸭，可打鸳鸯最后孙。
斋居
作者：陈师道
朝代：宋

青奴白牯静相宜，老罢形骸不自持。
一枕西窗深闭合，卧听丛竹雨来时。
斋居
作者：陈师道
朝代：宋
体裁：七言绝句

青奴白牯静相宜，老罢形骸不自持。一枕西窗深闭閤，卧听丛竹雨来时。
早春
作者：陈师道
朝代：宋

度腊不成雪，迎年遽得春。冰开还旧渌，鱼喜跃修鳞。柳及年年发，愁随日日新。老怀吾自异，不是故违人。
早春
作者：陈师道
朝代：宋

度腊不成雪，迎年遽得春。冰开还旧渌，鱼喜跃脩鳞。柳及年年发，愁随日日新。老怀吾自异，不是故违人。
早起
作者：陈师道
朝代：宋
体裁：七言律诗

邻鸡接响作三鸣，残点连声杀五更。寒气挟霜侵败絮，宾鸿将子度微明。有家无食违高枕，百巧千穷只短檠。翰墨日疏身日远，世间安得尚虚名。
春兴
作者：陈师道
朝代：宋
体裁：七言绝句

东风作恶不成寒，野水穿沙自作滩。细草无端留客卧，繁枝有意待人看。
春夜
作者：陈师道
朝代：宋
体裁：五言律诗

宿鸟一枝足，争林终夜鸣。庭花当户发，江月向人明。鸟度清溪影，风回晚市声。梦中无好语，池草为谁生。
春怀示邻里
作者：陈师道
朝代：宋

断墙着雨蜗成字，老屋无僧燕作家。
剩欲出门追语笑，却嫌归鬓着尘沙。
风翻珠网开三面，雷动蜂窠趁两衙。
屡失南邻春事约，只今容有未开花。
春怀示邻里
作者：陈师道
朝代：宋

断墙着雨蜗成字，老屋无僧燕作家，剩欲出门追语笑，却嫌归鬓著尘沙。风翻蛛网开三面，雷动蜂窠趁两衙。屡失南邻春事约，只今容有未开花。
春怀示邻里
作者：陈师道
朝代：宋

断墙著雨蜗成字，老屋无僧燕作家。剩欲出门追语笑，却嫌归鬓著尘沙。风翻蛛网开三面，雷动蜂窠趁两衙。屡失南邻春事约，只今容有未开花。
春晚游宝云寺
作者：陈师道
朝代：宋
体裁：五言律诗

繁杏青犹小，幽花落更香。目随云雨断，恨与水风长。蚁子何缘斗，蜂儿有底忙。山人能弃世，游子不思乡。
晁无咎张文潜见过
作者：陈师道
朝代：宋

白社双林去，高轩二妙来。排门冲鸟雀，挥壁带尘埃。不惮除堂费，深愁载酒回。功名付公等，归路在蓬莱。
晁无咎张文潜见过
作者：陈师道
朝代：宋

白社双林去，高轩二妙来。
排门衝鸟雀，挥壁带尘埃。
不惮除堂费，深愁载酒回。
功名付公等，归路在蓬莱。
晁无咎画山水扇
作者：陈师道
朝代：宋
体裁：古风

前身阮始平，今代王摩诘。偃屈盖代气，万里入方尺。朽老诗作妙，险绝天与力。君不见杜陵老翁语，湘娥增悲真宰泣。
晚兴
作者：陈师道
朝代：宋

去国犹能别，逢人始欲愁。不干遮极目，自是怯回头。布网收渔椮，连筒下钓钩。谁初教鲜食，泽竭未能休。
晚兴
作者：陈师道
朝代：宋

去国犹能别，逢人始欲愁。
不干遮极目，自是怯回头。
布网收渔槮，连筒下钓鈎。
谁初教鲜食，泽竭未能休。
晚兴
作者：陈师道
朝代：宋

去国犹能别，逢人始欲愁。不干遮极目，自是怯回头。布网收渔槮，连筒下钓钩。谁初教鲜食，泽竭未能休。
晚出
作者：陈师道
朝代：宋

应俗敢辞疾，冲风宁小驱。聊为一日役，不惮百金躯。雪路无行迹，冰枝有落乌。寒门闭萧瑟，穷里听唏吁。
晚出
作者：陈师道
朝代：宋

应俗敢辞疾，冲风宁小驱。聊为一日役，不惮百金躯。雪路无行迹，冰枝有落乌。寒门闭萧瑟，穷里听嚱吁。
晚出
作者：陈师道
朝代：宋

应俗敢辞疾，衝风宁小驱。
聊为一日役，不惮百金躯。
雪路无行迹，冰枝有落乌。
寒门闭萧瑟，穷里听嚱吁。
晚坐
作者：陈师道
朝代：宋
体裁：五言律诗

柳弱留春色，梅寒让雪花。溪明数积石，月过恋平沙。病减还憎药，年侵却累家。后归栖未定，不但只昏鸦。
晚坐
作者：陈师道
朝代：宋

柳弱留春色，梅寒让雪花。溪明数积石，月过恋平沙。病减还憎药，年侵郤累家。後归栖未定，不但只昏鸦。
晚望
作者：陈师道
朝代：宋

黑云映黄槐，更着白鸟度。
蝉鸣不余力，蛙腹能许怒。
称目有佳思，侧径无好步。
兴来成独往，意得谁与赋。
晚望
作者：陈师道
朝代：宋

黑云映黄槐，更著白鸟度。蝉鸣不余力，蛙腹能许怒。称目有佳思，侧迳无好步。兴来成独往，意得谁与赋。
晚望
作者：陈师道
朝代：宋

黑云映黄槐，更著白鸟度。蝉鸣不馀力，蛙腹能许怒。称目有佳思，侧径无好步。兴来成独往，意得谁与赋。
晚泊
作者：陈师道
朝代：宋

清切临风笛，深明隔水灯。
堆场穿鸟雀，暗溜入沟塍。
年使扶行老，船催趁渡僧。
兹游恐未已，着句续先曾。
晚泊
作者：陈师道
朝代：宋
体裁：五言律诗

清切临风笛，深明隔水灯。堆场穿鸟雀，暗溜入沟塍。年使扶行老，船催趁渡僧。兹游恐未已，著句续先曾。
晚游九曲院
作者：陈师道
朝代：宋
体裁：五言律诗

冷落丛祠晚，回斜狭路赊。平荷留夜雨，惊鸟过邻家。云暗重重树，风开旋旋花。病身无俗事，待得后归鸦。
晚游九曲院
作者：陈师道
朝代：宋

冷落丛祠晚，回斜狭路赊。平荷留夜雨，惊鸟过邻家。云暗重重树，风开旋旋花。病身无俗事，待得後归鸦。
晚立
作者：陈师道
朝代：宋

绕舍苔衣积，倚墙梨颊红。地平宜落日，野旷自多风。禹迹千年后，家山一顾中。未休嗤土偶，已复逐飘蓬。
晚立
作者：陈师道
朝代：宋

遶舍苔衣积，倚墙梨颊红。
地平宜落日，野旷自多风。
禹迹千年后，家山一顾中。
未休嗤土偶，已復逐飘蓬。
晚立
作者：陈师道
朝代：宋

遶舍苔衣积，倚墙梨颊红。地平宜落日，野旷自多风。禹迹千年後，家山一顾中。未休嗤土偶，已复逐飘蓬。
晦日
作者：陈师道
朝代：宋
体裁：五言律诗

人老时情薄，春深花意微。暄寒南北异，风俗古今违。即事无同异，旁观有是非。食蔬如许瘦，饱肉未须肥。
智宝院后楼怀胡元茂
作者：陈师道
朝代：宋

晚渡呼舟疾，寒城着雾深。
昏鸥明鸟道，风叶乱霜林。
久客登临目，中年怀旧心。
犹须一长笛，领览自霑襟。
智宝院後楼怀胡元茂
作者：陈师道
朝代：宋
体裁：五言律诗

晚渡呼舟疾，寒城著雾深。昏鸥明鸟道，风叶乱霜林。久客登临目，中年怀旧心。犹须一长笛，领览自沾襟。
暑雨
作者：陈师道
朝代：宋

密雨吹不断，贫居常闭门。
东溟容有限，西极更能存。
束湿炊悬釜，翻床补坏垣。
倒身无着处，呵手不成温。
暑雨
作者：陈师道
朝代：宋
体裁：五言律诗

密雨吹不断，贫居常闭门。东溟容有限，西极更能存。束湿炊悬釜，翻床补坏垣。倒身无著处，呵手不成温。
月下观潮二首
作者：陈师道
朝代：宋

隔江灯火见西兴，江水清平雾雨轻。风送潮来云四散，水光月色斗分明。素练横斜雪满头，银潮吹浪玉山浮。犹疑海若誇河伯，豪悍须教水倒流。
月下观潮二首·其一
作者：陈师道
朝代：宋
体裁：七言绝句

隔江灯火见西兴，江水清平雾雨轻。风送潮来云四散，水光月色斗分明。
月下观潮二首·其二
作者：陈师道
朝代：宋

素练横斜雪满头，银潮吹浪玉山浮。
犹疑海若夸河伯，豪悍须教水倒流。
月下观潮二首·其二
作者：陈师道
朝代：宋

素练横斜雪满头，银潮吹浪玉山浮。犹疑海若誇河伯，豪悍须教水倒流。
望夫石
作者：陈师道
朝代：宋
体裁：五言律诗

碛戍人何在，秋霜志不移。无言息妫怨，有泪舜娥悲。山静云盘髻，江空月印眉。谁将望远意，歌作送征诗。
木兰花/玉楼春
作者：陈师道
朝代：宋
体裁：词

阴阴云日江城晚。小院回廊春已满。谁教言语似黄鹂，深闭玉笼千万怨。蓬莱易到人难见。香火无凭空有愿。不辞歌里断人肠，只怕有肠无处断。
木兰花/玉楼春·汝阴湖上同东坡用六一韵
作者：陈师道
朝代：宋

湖平木落摇空阔。叶底流泉鸣复咽。酒边清漏往时同，花里朱弦纤手抹。风光过手春冰滑。十事违人常七八。不将白发并黄花，拟下清流揽明月。
木兰花·玉楼春
作者：陈师道
朝代：宋
体裁：词

荣光休气天为瑞。道祖当天传宝裔。千年昌运此时逢，四海欢声今日沸。濛濛香雾沾衣腻。漠漠轻寒梅柳细。封人长有祝尧心，从此年年并岁岁。
木兰花·玉楼春·阴阴云日江城晚
作者：陈师道
朝代：宋
体裁：词

阴阴云日江城晚。小院回廊春已满。谁教言语似鹂黄，深闭玉笼千万怨。蓬莱易到人难见。香火无凭空有愿。不辞歌里断人肠，只怕有肠无处断。
木兰花减字
作者：陈师道
朝代：宋

匀红点翠。取次梳妆谁得似。风柳腰枝。尽日纤柔属阿谁。娇娇小小。却是寻春人较老。著便休痴。付与风流幕下儿古词云：十五年来，从事风流府。
木兰花减字
作者：陈师道
朝代：宋

娉娉袅袅。芍药枝头红玉小。舞袖迟迟。心到郎客已知。
当筵举酒。劝我尊前松柏寿。莫莫休休。白发簪花我自羞。
木兰花减字·减字木兰花
作者：陈师道
朝代：宋
体裁：词

匀红点翠。取次梳妆谁得似。风柳腰肢。尽日纤柔属阿谁。娇娇小小。却是寻春人较老。著便休痴。付与风流幕下儿。
木兰花减字·减字木兰花·今年百五
作者：陈师道
朝代：宋
体裁：词

今年百五。风日清明尘不举。紫袖红陈。三节烟花次第春。来舆去马。千念一空春事谢。白下门东。谁见初杨弄晚风。
木兰花减字·减字木兰花·匀红点翠
作者：陈师道
朝代：宋
体裁：词

匀红点翠。取次梳妆谁得似。风柳腰肢。尽日纤柔属阿谁。娇娇小小。却是寻春人较老。着便休痴。付与风流幕下儿。
木兰花减字·减字木兰花·娉娉袅袅
作者：陈师道
朝代：宋
体裁：词

娉娉袅袅。
芍药枝头红玉小。
舞袖迟迟。
心到郎边客已知。
当筵举酒。
劝我尊前松柏寿。
莫莫休休。
白发簪花我自羞。
木兰花减字·减字木兰花·娉婷娜袅
作者：陈师道
朝代：宋

娉婷娜袅。
红落东风青子小。
妙舞逶迤。
拍误周郎却未知。
花前月底。
谁唤分司狂御史。
欲语还休。
唤不回头莫着羞。
木兰花减字（和人对雪）
作者：陈师道
朝代：宋
体裁：词

清愁叠积。更莫迟留春酒逼。吹面和风。梅信新来一线通。危楼晓望。雪满群山开画障。目断瑶川。同凭阑干意几般。
木兰花减字（赠晃无咎舞鬟）
作者：陈师道
朝代：宋
体裁：词

娉婷娜袅。红落东风青子小。妙舞逶迤。拍误周郎却未知。花前月底。谁唤分司狂御史。欲语还休。唤不回头莫著羞。
木兰花（和何大夫）
作者：陈师道
朝代：宋

荣光休气天为瑞。道祖当天传宝裔。千年昌运此时逢，四海欢声今日沸。蒙蒙香雾沾衣腻。漠漠轻寒梅柳细。封人长有祝尧心，从此年年并岁岁。
木兰花（汝阴湖上同东坡用六一韵）
作者：陈师道
朝代：宋
体裁：词

湖平木落摇空阔。叶底流泉鸣复咽，酒边清漏往时同，花里朱弦纤手抹。风光过手春冰滑。十事违人常七八。不将白发并黄花，拟下清流揽明月。
杂题
作者：陈师道
朝代：宋

乱水交如线，群山翠作屏。寒轻春稍稍，雪尽麦青青。霜草犹疑滑，风林渐喜听。生涯鞍马上，岁月短长亭。泥雪才通脚，烟云复结阴。迟留随处处，帘幕静沉沉。去雁怀归意，来禽欲好音。稍宽沟壑辱，不惮二毛侵。
杂题
作者：陈师道
朝代：宋
体裁：五言律诗

春水涨湖田，先寻沪渎船。隔江争问主，入市不论钱。味得莼尤滑，香因豉更便。它年楝花落，追忆漫流涎。
杂题·其一
作者：陈师道
朝代：宋
体裁：五言律诗

乱水交如线，群山翠作屏。寒轻春稍稍，雪尽麦青青。霜草犹疑滑，风林渐喜听。生涯鞍马上，岁月短长亭。
杂题·其二
作者：陈师道
朝代：宋

泥雪才通脚，烟云复结阴。迟留随处处，帘幕静沉沉。去雁怀归意，来禽欲好音。稍宽沟壑辱，不惮二毛侵。
杂题·其二
作者：陈师道
朝代：宋

泥雪纔通脚，烟云復结阴。
迟留随处处，帘幕静沉沉。
去雁怀归意，来禽欲好音。
稍宽沟壑辱，不惮二毛侵。
杜侍郎挽词三首
作者：陈师道
朝代：宋

美政真吾母，名家更杜陵。于张从昔少，鲁卫至今称。丝竹中年好，词华夙世能。周南棠棣传，平世几人登。骥騄方怀远，松筠忽有秋。雍容名士数，终始法家流。凛凛惊千载，堂堂閟一丘。能令羊季子，不肯过西州。身去风流在，人难玉石分。平生才一见，治行已多闻。更觉知音少，还修地下文。他年九原泪，仍是两冯君。
杜侍郎挽词三首·其一
作者：陈师道
朝代：宋
体裁：五言律诗

美政真吾母，名家更杜陵。于张从昔少，鲁卫至今称。丝竹中年好，词华夙世能。周南棠棣传，平世几人登。
杜侍郎挽词三首·其三
作者：陈师道
朝代：宋
体裁：五言律诗

身去风流在，人难玉石分。平生才一见，治行已多闻。更觉知音少，还修地下文。他年九原泪，仍是两冯君。
杜侍郎挽词三首·其二
作者：陈师道
朝代：宋
体裁：五言律诗

骥騄方怀远，松筠忽有秋。雍容名士数，终始法家流。凛凛惊千载，堂堂閟一丘。能令羊季子，不肯过西州。
杨夫人挽词
作者：陈师道
朝代：宋

初说南奔道路长，湖边丹旐已飞扬。百年积庆钟连璧，十念收功到净方。绛幔未经亲宋母，绿衣犹记识黄裳。欲图不朽须诠载，今代谁堪著石章。
杨夫人挽词
作者：陈师道
朝代：宋

初说南奔道路长，湖边丹旐已飞扬。
百年积庆钟连璧，十念收功到浄方。
绛幔未经亲宋母，绿衣犹记识黄裳。
欲图不朽须诠载，今代谁堪着石章。
杨夫人挽词
作者：陈师道
朝代：宋

初说南奔道路长，湖边丹旐已飞扬。百年积庆锺连璧，十念收功到净方。绛幔未经亲宋母，绿衣犹记识黄裳。欲图不朽须诠载，今代谁堪著石章。
柏
作者：陈师道
朝代：宋
体裁：五言律诗

用直宁论世，名成不待官。低枝缘我有，偃盖到谁看。秀色有新故，英姿无暑寒。要为千岁计，岂虑万牛难。
桓山
作者：陈师道
朝代：宋
体裁：七言律诗

平江如抱贯秦洪，双岭驰来欲并雄。是物皆为万世计，阖棺犹有一朝穷。林峦特起终为污，美恶千年竟不空。尚有风流羊叔子，稍经湔洗与清风。
梁山泊
作者：陈师道
朝代：宋

积阴风易作，隆寒声益急。百为定有数，一动必三日。奔隤水势壮，犦胅波头立。前行后浪促，突起旁抶射。奔腾万骑来，倏忽一箭疾。摧残蒲苇尽，簸荡鱼龙泣。私忧地轴脱，已分梁山没。向来万斛重，不作一叶直。舟行两水间，触夺声蟋蟀。路转帆举落，舟排冰叠积。经事长一智，中人所知识。千金不垂堂，岂复待一失。穷途得伟观，老气犹少色。事定未得忘，嗟来庶可及。
梁山泊
作者：陈师道
朝代：宋

积阴风易作，隆寒声益急。
百为定有数，一动必三日。
奔隤水势壮，犦胅波头立。
前行后浪促，突起旁抶射。
奔腾万骑来，倏忽一箭疾。
摧残蒲苇尽，簸荡鱼龙泣。
私忧地轴脱，已分梁山没。
向来万斛重，不作一叶直。
舟行两水间，触夺声蟋蟀。
路转帆举落，舟排冰迭积。
经事长一智，中人所知识。
千金不垂堂，岂復待一失。
穷途得伟观，老气犹少色。
事定未得忘，嗟来庶可及。
梁山泊
作者：陈师道
朝代：宋

积阴风易作，隆寒声益急。百为定有数，一动必三日。奔隤水势壮，犦胅波头立。前行後浪促，突起旁抶射。奔腾万骑来，倏忽一箭疾。摧残蒲苇尽，簸荡鱼龙泣。私忧地轴脱，已分梁山没。向来万斛重，不作一叶直。舟行两水间，触夺声蟋蟀。路转帆举落，舟排冰叠积。经事长一智，中人所知识。千金不垂堂，岂复待一失。穷途得伟观，老气犹少色。事定未得忘，嗟来庶可及。
梅花七绝
作者：陈师道
朝代：宋

幽恨清愁几万端，故将巧笑破霜寒。落英收拾供骚客，秋菊从来不足餐。姑射仙姿不畏寒，谢家风格鄙铅丹。谁知檀萼香须里，已有调羹一点酸。林外啼禽自往还，风前诗客倚栏干。小园门锁黄昏月，耿耿幽姿半夜寒。清寒池馆静无尘，岁岁相逢似故人。任遣墙头疑似雪，欲教园主早知春。任教雪压色终胜，却要风严香更闻。江雨细时青子熟，闻名犹救渴将军。数点深藏碧玉枝，翠峰十二拥瑶姬。凭君说与凡桃李，彻骨清寒不解肥。月落霜严自靓妆，北风工为发清香。晚英数点辞林去，幽独无人为断肠。
梅花七绝·其一
作者：陈师道
朝代：宋
体裁：七言绝句

幽恨清愁几万端，故将巧笑破霜寒。落英收拾供骚客，秋菊从来不足餐。
梅花七绝·其七
作者：陈师道
朝代：宋

月落霜严自靓妆，北风工为发清香。晚英数点辞林去，幽独无人为断肠。
梅花七绝·其七
作者：陈师道
朝代：宋

月落霜严自靓粧，北风工为发清香。
晚英数点辞林去，幽独无人为断肠。
梅花七绝·其三
作者：陈师道
朝代：宋
体裁：七言绝句

林外啼禽自往还，风前诗客倚栏干。小园门锁黄昏月，耿耿幽姿半夜寒。
梅花七绝·其二
作者：陈师道
朝代：宋

姑射仙姿不畏寒，谢家风格鄙铅丹。谁知檀萼香须里，已有调羹一点酸。
梅花七绝·其二
作者：陈师道
朝代：宋

姑射仙姿不畏寒，谢家风格鄙铅丹。
谁知檀萼香鬚裏，已有调羹一点酸。
梅花七绝·其五
作者：陈师道
朝代：宋
体裁：七言绝句

任教雪压色终胜，却要风严香更闻。江雨细时青子熟，闻名犹救渴将军。
梅花七绝·其六
作者：陈师道
朝代：宋
体裁：七言绝句

数点深藏碧玉枝，翠峰十二拥瑶姬。凭君说与凡桃李，彻骨清寒不解肥。
梅花七绝·其四
作者：陈师道
朝代：宋
体裁：七言绝句

清寒池馆静无尘，岁岁相逢似故人。任遣墙头疑似雪，欲教园主早知春。
楝花
作者：陈师道
朝代：宋

密叶已成荫，高花初着枝。
幽香不自好，寒艷未多知。
会见垂金弹，聊容折紫緌。
粉身非所恨，犹復得闻思。
楝花
作者：陈师道
朝代：宋
体裁：五言律诗

密叶已成荫，高花初著枝。幽香不自好，寒艳未多知。会见垂金弹，聊容折紫緌。粉身非所恨，犹复得闻思。
次韵何子温祈晴二首
作者：陈师道
朝代：宋

九虎当关信不传，烧烟才上已回天。驱除雾雨还朝日，畜缩涛波复二川。夺目光华开秀句，堆场藁秸验丰年。从今更上中和颂，少费将军九万牋。
次韵何子温祈晴二首
作者：陈师道
朝代：宋

夜半风回雨脚收，万家和气与云浮。萧条寒巷荒三径，突兀晴空耸二楼。胜日登临轻一醉，下乡昏垫肯同忧。江空峡响鱼龙落，尽放青青极目秋。九虎当关信不传，烧烟才上已回天。驱除雾雨还朝日，畜缩涛波复二川。夺目光华开秀句，堆场藁秸验丰年。从今更上中和颂，少费将军九万笺。
次韵何子温祈晴二首·其一
作者：陈师道
朝代：宋
体裁：七言律诗

夜半风回雨脚收，万家和气与云浮。萧条寒巷荒三径，突兀晴空耸二楼。胜日登临轻一醉，下乡昏垫肯同忧。江空峡响鱼龙落，尽放青青极目秋。
次韵何子温祈晴二首·其二
作者：陈师道
朝代：宋

九虎当关信不传，烧烟才上已回天。驱除雾雨还朝日，畜缩涛波复二川。夺目光华开秀句，堆场藁秸验丰年。从今更上中和颂，少费将军九万笺。
次韵何子温祈晴二首·其二
作者：陈师道
朝代：宋

九虎当关信不传，烧烟才上已回天。
驱除雾雨还朝日，畜缩涛波復二川。
夺目光华开秀句，堆场藁秸验丰年。
从今更上中和颂，少费将军九万笺。
次韵关子容湖上晚饮
作者：陈师道
朝代：宋
体裁：七言律诗

风树吹花落四邻，暮云将雨作催人。旋倾美酒留连客，急作新诗报答春。试傍清湖看鬓发，莫辞行乐费金银。如今归去还高卧，更问风光有几旬。
次韵关子容湖上晚饮
作者：陈师道
朝代：宋

风树吹花落四邻，暮云将雨作催人。
旋倾美酒留连客，急作新诗报答春。
试傍清湖看鬓髮，莫辞行乐费金银。
如今归去还高卧，更问风光有几旬。
次韵别张芸叟
作者：陈师道
朝代：宋
体裁：七言绝句

中年为别更堪频，四海无家托一身。此别时须问生死，孰知诗力解穷人。
次韵别张芸叟
作者：陈师道
朝代：宋

中年为别更堪频，四海无家託一身。
此别时须问生死，孰知诗力解穷人。
次韵回山人赠沈东老二首
作者：陈师道
朝代：宋

一杯领意不须沽，六字持身已有馀。痴子未知天上乐，先生今解世间书。随世功名非所望，称家丰俭不求馀。青衫出指论奇字，白发挑灯写细书。
次韵回山人赠沈东老二首
作者：陈师道
朝代：宋

随世功名非所望，称家丰俭不求余。
青衫出指论奇字，白发挑灯写细书。
次韵回山人赠沈东老二首·其一
作者：陈师道
朝代：宋

一杯领意不须沽，六字持身已有余。
痴子未知天上乐，先生今解世间书。
次韵回山人赠沈东老二首·其一
作者：陈师道
朝代：宋

一杯领意不须沽，六字持身已有馀。痴子未知天上乐，先生今解世间书。
次韵回山人赠沈东老二首·其二
作者：陈师道
朝代：宋

随世功名非所望，称家丰俭不求余。
青衫出指论奇字，白髮挑灯写细书。
次韵回山人赠沈东老二首·其二
作者：陈师道
朝代：宋

随世功名非所望，称家丰俭不求馀。青衫出指论奇字，白发挑灯写细书。
次韵夏日
作者：陈师道
朝代：宋

江上双峰一草堂，门闲心静自清凉。
诗书发冢功名薄，麋鹿同羣岁月长。
句裏江山随指顾，舌端幽眇致张皇。
莫欺九尺鬚眉白，解醉佳人锦瑟傍。
次韵夏日
作者：陈师道
朝代：宋
体裁：七言律诗

江上双峰一草堂，门闲心静自清凉。诗书发冢功名薄，麋鹿同群岁月长。句里江山随指顾，舌端幽眇致张皇。莫欺九尺须眉白，解醉佳人锦瑟傍。
次韵夏日江村
作者：陈师道
朝代：宋
体裁：五言律诗

漏屋檐生菌，临江树作门。卷帘通燕子，织竹护鸡孙。向夕微凉进，相逢故意存。何当加我岁，从子问乾坤。
次韵夏日江村
作者：陈师道
朝代：宋

漏屋檐生菌，临江树作门。
卷帘通燕子，织竹护鸡孙。
向夕微凉进，相逢故意存。
何当加我岁，从子问干坤。
次韵夜雨
作者：陈师道
朝代：宋

暗雨来何急，寒房客自醒。骤看灯闪闪，拟对竹青青。声到江干尽，风回叶上听。更长那得晓，攲侧想仪形。
次韵夜雨
作者：陈师道
朝代：宋

暗雨来何急，寒房客自醒。
骤看灯闪闪，拟对竹青青。
声到江干尽，风回叶上听。
更长那得晓，欹侧想仪形。
次韵寄答晁无咎
作者：陈师道
朝代：宋

西湖欲雨厨烟满，风叶倒囊云覆碗。望湖楼上白头人，独倚栏干谁肯伴。独有诗人记病身，清风千里寄行尘。豪华信有回天力，惊开桃李闲新春。往事不回如过雨，醉梦恍然忘恶语。人生如幻此何尤，未信黄金贵于土。爱子千篇顷刻成，借将胸腹诧吴人。吟哦怪有芳鲜气，却被湖山识姓名。文章废退知难强，身外虚华本无望。何曾临水惜芒鞋，却解逢人拈拄杖。眼根清净尘不留，登伽过尽不回头。家在中原归未得，江淮断道无行舟。两山相逢翻手疾，欲谋一笑宁无日。却惭怀朴似周人，祇可闻名不须识。
次韵寄答晁无咎
作者：陈师道
朝代：宋

西湖欲雨厨烟满，风叶倒囊云覆碗。
望湖楼上白头人，独倚栏干谁肯伴。
独有诗人记病身，清风千里寄行尘。
豪华信有回天力，惊开桃李闲新春。
往事不回如过雨，醉梦恍然忘恶语。
人生如幻此何尤，未信黄金贵于土。
爱子千篇顷刻成，借将胸腹诧吴人。
吟哦怪有芳鲜气，却被湖山识姓名。
文章废退知难强，身外虚华本无望。
何曾临水惜芒鞋，却解逢人拈拄杖。
眼根清浄尘不留，登伽过尽不回头。
家在中原归未得，江淮断道无行舟。
两山相逢翻手疾，欲谋一笑宁无日。
却惭怀朴似周人，祇可闻名不须识。
次韵寄答晁无咎
作者：陈师道
朝代：宋

西湖欲雨厨烟满，风叶倒囊云覆碗。望湖楼上白头人，独倚栏干谁肯伴。独有诗人记病身，清风千里寄行尘。豪华信有回天力，惊开桃李闲新春。往事不回如过雨，醉梦恍然忘恶语。人生如幻此何尤，未信黄金贵於土。爱子千篇顷刻成，借将胸腹诧吴人。吟哦怪有芳鲜气，郤被湖山识姓名。文章废退知难强，身外虚华本无望。何曾临水惜芒鞋，郤解逢人拈拄杖。眼根清净尘不留，登伽过尽不回头。家在中原归未得，江淮断道无行舟。两山相逢翻手疾，欲谋一笑宁无日。郤惭怀朴似周人，只可闻名不须识。
次韵寇司户春怀
作者：陈师道
朝代：宋
体裁：七言律诗

讳穷怀禄得辞劳，腰折头低不复高。梦幻更堪追鸟迹，去来何有校牛毛。依违玩世从君好，叱咤生风盖代豪。闻说妙年心尚在，忍看花絮受风飘。
次韵寇司户春怀
作者：陈师道
朝代：宋

讳穷怀禄得辞劳，腰折头低不復高。
梦幻更堪追鸟迹，去来何有校牛毛。
依违玩世从君好，叱咤生风盖代豪。
闻说妙年心尚在，忍看花絮受风飘。
次韵寇秀才寄下邳家兄
作者：陈师道
朝代：宋

少共千忧老一官，中间毁誉两茫然。
去留有命真如此，俯仰从人却未然。
故着江山供极目，正将彊健入新年。
惊逢小杜风流胜，信有衣冠不乏贤。
次韵寇秀才寄下邳家兄
作者：陈师道
朝代：宋

少共千忧老一官，中间毁誉两茫然。去留有命真如此，俯仰从人却未然。故著江山供极目，正将彊健入新年。惊逢小杜风流胜，信有衣冠不乏贤。
次韵寇秀才寄下邳家兄
作者：陈师道
朝代：宋

少共千忧老一官，中间毁誉两茫然。去留有命真如此，俯仰从人郤未然。故著江山供极目，正将强健人新年。惊逢小杜风流胜，信有衣冠不乏贤。
次韵少游春江秋野图二首
作者：陈师道
朝代：宋

翰墨功名里，江山富贵人。倏看双鸟下，已负百年身。江清风偃木，霜落雁横空。若个丹青里，犹须著此翁。
次韵少游春江秋野图二首·其一
作者：陈师道
朝代：宋

翰墨功名裏，江山富贵人。
倏看双鸟下，已负百年身。
次韵少游春江秋野图二首·其一
作者：陈师道
朝代：宋
体裁：五言绝句

翰墨功名里，江山富贵人。倏看双鸟下，已负百年身。
次韵少游春江秋野图二首·其二
作者：陈师道
朝代：宋

江清风偃木，霜落雁横空。若个丹青里，犹须著此翁。
次韵少游春江秋野图二首·其二
作者：陈师道
朝代：宋

江清风偃木，霜落雁横空。
若箇丹青裏，犹须着此翁。
次韵应物有叹黄楼
作者：陈师道
朝代：宋

一代苏长公，四海名未已。投荒忘岁月，积毁高城垒。斯楼亦何与，与人压复起。纷纷徒尔为，长剑须天倚。循分即可久。吾行谁与止。迩来贤达人，五十笑百里。赖有寇公子，众毁闻独美。直气摄狂童，牵联皆可纪。少公作长句，班扬安得拟。颇有喜事人，睥睨欲搥毁。一朝陵谷变，天语含深旨。惊倒楼前人，今朝有行履。
次韵应物有叹黄楼
作者：陈师道
朝代：宋

一代苏长公，四海名未已。投荒忘岁月，积毁高城垒。斯楼亦何与，与人压复起。纷纷徒尔为，长剑须天倚。循分即可久，吾行谁与止。迩来贤达人，五十笑百里。赖有寇公子，众毁闻独美。直气慑狂童，牵联皆可纪。少公作长句，班扬安得拟。颇有喜事人，睥睨欲搥毁。一朝陵谷变，天语含深旨。惊倒楼前人，今朝有行履。
次韵应物有叹黄楼
作者：陈师道
朝代：宋

一代苏长公，四海名未已。
投荒忘岁月，积毁高城垒。
斯楼亦何与，与人压復起。
纷纷徒尔为，长剑须天倚。
循分即可久，吾行谁与止。
迩来贤达人，五十笑百里。
頼有寇公子，众毁闻独美。
直气慑狂童，牵联皆可纪。
少公作长句，班扬安得拟。
颇有喜事人，睥睨欲搥毁。
一朝陵谷变，天语含深旨。
惊倒楼前人，今朝有行履。
次韵德麟吴越山水
作者：陈师道
朝代：宋
体裁：古风

吴山那可说，已觉心耳静。忍事如忍欲，可遏不可骋。人生如此耳，黄白满朝镜。宁怀斗升粟，不理东南艇。君从湖上归，颇说寒事竟。沙草柔动色，溪喧鱼不定。烦君冰玉句，缓作江湖兴。君诗如静女，妙绝人所敬。不更风雨秋，下有桃李径。试写孤竹君，名成三绝郑。
次韵德麟植桧
作者：陈师道
朝代：宋
体裁：古风

种木待成材，聊为十年事。日中趋百里，宁问万牛费。植桧三尺强，已有凌云气。生世能几何，拟作千岁计。众人笑拍手，君子用其意。萧萧孤竹君，忘言理相契。名以金石交，椿杨岂奴婢。缅怀万仞颠，千丈蔚苍翠。蟠根泉石底，用意霜雪外。宁须大厦才，坐待斧斤至。散为风雨声，密作牛马蔽。
次韵德麟督叔弼季默诗及破余酒戒
作者：陈师道
朝代：宋

岁月不相贷，夜床衾簟秋。
朝来明镜中，作意多少留。
惟酒可为娱，顾我非其流。
丈夫意气合，佩玦不循鈎。
意行无人非，骏发不中休。
相逢问何如，颇復中之不。
清坐岂不好，致真岂糟丘。
两欧以诗鸣，与俗同沉浮。
百鸟畏嘲弄，往和长鸣鸥。
胡宁忍快便，风飘万斛舟。
次韵德麟督叔弼季默诗及破余酒戒
作者：陈师道
朝代：宋
体裁：古风

岁月不相贷，夜床衾簟秋。朝来明镜中，作意多少留。惟酒可为娱，顾我非其流。丈夫意气合，佩玦不循钩。意行无人非，骏发不中休。相逢问何如，颇复中之不。清坐岂不好，致真岂糟丘。两欧以诗鸣，与俗同沉浮。百鸟畏嘲弄，往和长鸣鸥。胡宁忍快便，风飘万斛舟。
次韵性都正北山逐凉
作者：陈师道
朝代：宋

海风吹雨过梅黄，丛竹留阴借晚凉。
更欲从君谈妙理，凫鷖能短鹤能长。
次韵性都正北山逐凉
作者：陈师道
朝代：宋
体裁：七言绝句

海风吹雨过梅黄，丛竹留阴借晚凉。更欲从君谈妙理，凫鹥能短鹤能长。
次韵敬酬元弼三兄
作者：陈师道
朝代：宋
体裁：七言律诗

冥冥雨力及时来，冉冉春光作意回。白发尚堪供语笑，青衫不惜著风埃。林庐要自家家到，尊酒宁辞日日开。只恐未便文字饮，人间无梦到阳台。
次韵敬酬元弼三兄
作者：陈师道
朝代：宋

冥冥雨力及时来，冉冉春光作意回。
白髮尚堪供语笑，青衫不惜着风埃。
林庐要自家家到，尊酒宁辞日日开。
只恐未便文字饮，人间无梦到阳台。
次韵无斁偶作二首
作者：陈师道
朝代：宋

肩耸三峰峻，眉厖八字横。玄谈人绝倒，家法句新清。八俊先张子，诸公少贾生。已传乌鹊喜，欲听鹡鸰声。此老三年别，何时万里回。更无南去雁，犹见北枝梅。会有哀笼鸟，宁须溺死灰。圣朝无弃物，与子赋归哉。
次韵无斁偶作二首·其一
作者：陈师道
朝代：宋
体裁：五言律诗

肩耸三峰峻，眉厖八字横。玄谈人绝倒，家法句新清。八俊先张子，诸公少贾生。已传乌鹊喜，欲听鹡鸰声。
次韵无斁偶作二首·其二
作者：陈师道
朝代：宋
体裁：五言律诗

此老三年别，何时万里回。更无南去雁，犹见北枝梅。会有哀笼鸟，宁须溺死灰。圣朝无弃物，与子赋归哉。
次韵无斁雪后二首
作者：陈师道
朝代：宋

闭閤春云薄，开门夜雪深。江梅犹故意，湖雁起归心。草润留馀泽，窗明度积阴。慇勤报春信，屋角有来禽。取性无通介，随时有异同。雪馀盖地白，春浅著梢红。寄食虚长算，论诗阙近功。相看不相弃，赖有古人风。
次韵无斁雪后二首·其一
作者：陈师道
朝代：宋

闭閤春云薄，开门夜雪深。
江梅犹故意，湖雁起归心。
草润留余泽，窗明度积阴。
慇懃报春信，屋角有来禽。
次韵无斁雪后二首·其一
作者：陈师道
朝代：宋

闭閤春云薄，开门夜雪深。江梅犹故意，湖雁起归心。草润留馀泽，窗明度积阴。慇勤报春信，屋角有来禽。
次韵无斁雪后二首·其二
作者：陈师道
朝代：宋

取性无通介，随时有异同。
雪余盖地白，春浅着梢红。
寄食虚长算，论诗阙近功。
相看不相弃，頼有古人风。
次韵无斁雪后二首·其二
作者：陈师道
朝代：宋

取性无通介，随时有异同。雪馀盖地白，春浅著梢红。寄食虚长算，论诗阙近功。相看不相弃，赖有古人风。
次韵无斁雪後二首
作者：陈师道
朝代：宋

取性无通介，随时有异同。
雪余盖地白，春浅著梢红。
寄食虚长算，论诗阙近功。
相看不相弃，赖有古人风。
次韵无斁雪後二首
作者：陈师道
朝代：宋

闭合春云薄，开门夜雪深。江梅犹故意，湖雁起归心。草润留余泽，窗明度积阴。殷懃报春信，屋角有来禽。
次韵春怀
作者：陈师道
朝代：宋
体裁：五言律诗

欲作归田计，无如二顷何。折腰方赖禄，拭面未伤和。日下乌声乐，尘生鸟迹多。渡头留小楫，乘兴得相过。
次韵春怀
作者：陈师道
朝代：宋

欲作归田计，无如二顷何。
折腰方頼禄，拭面未伤和。
日下乌声乐，尘生鸟迹多。
渡头留小楫，乘兴得相过。
次韵春怀
作者：陈师道
朝代：宋

老形已具臂膝痛，春事无多樱笋来。
败絮不温生虮虱，大杯覆酒着尘埃。
衰年此日仍为客，旧国当时只废台。
河岭尚堪供极目，少年为句未须哀。
次韵春怀
作者：陈师道
朝代：宋

老形已具臂膝痛，春事无多樱笋来。败絮不温生虮虱，大杯覆酒著尘埃。衰年此日仍为客，旧国当时只废台。河岭尚堪供极目，少年为句未须哀。
次韵晁无斁冬夜见寄
作者：陈师道
朝代：宋

寒窗冷砚欲生尘，短枕长衾却自亲。老子形骸从薄暮，先生意气尚青春。覆杯不待回丹颊，危坐犹能作直身。城郭山林两无得，暮年当复几沾巾。
次韵晁无斁冬夜见寄
作者：陈师道
朝代：宋

寒窗冷砚欲生尘，短枕长衾却自亲。
老子形骸从薄暮，先生意气尚青春。
覆杯不待回丹颊，危坐犹能作直身。
城郭山林两无得，暮年当復几霑巾。
次韵晁无斁冬夜见寄
作者：陈师道
朝代：宋

寒窗冷砚欲生尘，短枕长衾郤自亲。老子形骸从薄暮，先生意气尚青春。覆杯不待回丹颊，危坐犹能作直身。城郭山林两无得，暮年当复几沾巾。
次韵晁无斁夏雨
作者：陈师道
朝代：宋

咫尺隔山海，作书问如何。
蚁垤既畜粮，蛙窟如鸣鼍。
积暑复一雨，斧斫仍手摩。
钩窗欲悬麻，出门已横河。
人言月离毕，未必致滂沱。
东皋繁草木，兰文不同科。
惊鱼畏密罟，独鸟鸣南柯。
稍无虫飞喧，复觉蝉语多。
因声作好恶，与物殊未和。
卧闻夜来雨，归种故山禾。
百年须下泽，万里付长罗。
先生断百好，尚以诗作魔。
缩子万言手，听渠七字哦。
室迩人则远，燕默劳者歌。
思君得老瘦，触热生积痾。
次韵晁无斁夏雨
作者：陈师道
朝代：宋

咫尺隔山海，作书问如何。蚁垤既畜粮，蛙窟如鸣鼍。积暑复一雨，斧斫仍手摩。钩窗欲悬麻，出门已横河。人言月离毕，未必致滂沱。东皋繁草木，兰艾不同科。惊鱼畏密罟，独鸟鸣南柯。稍无虫飞喧，复觉蝉语多。因声作好恶，与物殊未和。卧闻夜来雨，归种故山禾。百年须下泽，万里付长罗。先生断百好，尚以诗作魔。缩子万言手，听渠七字哦。室迩人则远，燕默劳者歌。思君得老瘦，触热生积痾。
次韵晁无斁夏雨
作者：陈师道
朝代：宋

咫尺隔山海，作书问如何。
蚁垤既畜粮，蛙窟如鸣鼍。
积暑復一雨，斧斫仍手摩。
鈎窗欲悬麻，出门已横河。
人言月离毕，未必致滂沱。
东皋繁草木，兰艾不同科。
惊鱼畏密罟，独鸟鸣南柯。
稍无虫飞喧，復觉蝉语多。
因声作好恶，与物殊未和。
卧闻夜来雨，归种故山禾。
百年须下泽，万里付长罗。
先生断百好，尚以诗作魔。
缩子万言手，听渠七字哦。
室迩人则远，燕默劳者歌。
思君得老瘦，触热生积痾。
次韵晁无斁春怀
作者：陈师道
朝代：宋
体裁：七言律诗

城郭朝阳散积阴，郊原注目日青深。年衰鸥鹭如今是，梦断邯郸何处寻。语鹊飞乌春稍稍，重帘深院晚沉沉。不辞杖屦冲泥雪，未有琼琚报好音。
次韵晁无斁春怀
作者：陈师道
朝代：宋

城郭朝阳散积阴，郊原注目日青深。
年衰鸥鹭如今是，梦断邯郸何处寻。
语鹊飞乌春稍稍，重帘深院晚沉沉。
不辞杖屦衝泥雪，未有琼琚报好音。
次韵晁无斁除日述怀
作者：陈师道
朝代：宋
体裁：五言律诗

世学违从众，名家最近天。感时犹壮志，得句起衰年。袁酒无何饮，陶琴不具弦。平生挥翰手，几见绝韦编。
次韵晁无斁除日述怀
作者：陈师道
朝代：宋

世学违从众，名家最近天。
感时犹壮志，得句起衰年。
袁酒无何饮，陶琴不具絃。
平生挥翰手，几见绝韦编。
次韵李节推九日登南山
作者：陈师道
朝代：宋

平林广野骑台荒，山寺钟鸣报夕阳。人事自生今日意，寒花只作去年香。巾欹更觉霜侵鬓，语妙何妨石作肠。落木无边江不尽，此身此日更须忙。
次韵李节推九日登南山
作者：陈师道
朝代：宋

平林广野骑台荒，山寺鸣钟报夕阳。人事自生今日意，寒花只作去年香。巾攲更觉霜侵鬓，语妙何妨石作肠。落木无边江不尽，此身此日更须忙。
次韵李节推九日登南山
作者：陈师道
朝代：宋

平林广野骑台荒，山寺鸣钟报夕阳。人事自生今日意，寒花只作去年香。巾欹更觉霜侵鬓，语妙何妨石作肠。落木无边江不尽，此身此日更须忙。
次韵杨内翰赠诸进士
作者：陈师道
朝代：宋

一官归老岂嘉宾，喜见羣材入选抡。
学变古今人得意，化行梁楚俗还醇。
士蒙余勇天同力，诗度清秋物再新。
勉作功名求善颂，径从平地据通津。
次韵杨内翰赠诸进士
作者：陈师道
朝代：宋

一官归老岂嘉宾，喜见群材入选抡。学变古今人得意，化行梁楚俗还醇。士蒙余勇天同力，诗度清秋物再新。勉作功名求善颂，径从平地据通津。
次韵杨内翰赠诸进士
作者：陈师道
朝代：宋

一官归老岂嘉宾，喜见群材入选抡。学变古今人得意，化行梁楚俗还醇。士蒙馀勇天同力，诗度清秋物再新。勉作功名求善颂，径从平地据通津。
次韵游花洞
作者：陈师道
朝代：宋
体裁：五言律诗

远洞容徐步，繁英故压枝。锦衾堆襞积，春事向离披。作意真成误，寻芳似较迟。预为来岁约，及早共瑶卮。
次韵游花洞
作者：陈师道
朝代：宋

远洞容徐步，繁英故压枝。
锦衾堆襞积，春事向离披。
作意真成误，寻芳似较迟。
预为来岁约，及早共瑶巵。
次韵秦觏听雁闻鸡二首
作者：陈师道
朝代：宋

立马阶除待一鸣，何如春梦不闻声。固知鸡口羞牛後，不待鸣群已可惊。
次韵秦觏听雁闻鸡二首
作者：陈师道
朝代：宋

行断哀多影不留，有人中夜揽衣裘。笔头细字真堪怨，眼里长檠不解愁。立马阶除待一鸣，何如春梦不闻声。固知鸡口羞牛后，不待鸣群已可惊。
次韵秦觏听雁闻鸡二首·其一
作者：陈师道
朝代：宋

行断哀多影不留，有人中夜揽衣裘。
笔头细字真堪怨，眼裏长檠不解愁。
次韵秦觏听雁闻鸡二首·其一
作者：陈师道
朝代：宋

行断哀多影不留，有人中夜揽衣裘。笔头细字真堪怨，眼里长檠不解愁。
次韵秦觏听雁闻鸡二首·其二
作者：陈师道
朝代：宋

立马阶除待一鸣，何如春梦不闻声。
固知鸡口羞牛后，不待鸣羣已可惊。
次韵秦觏听雁闻鸡二首·其二
作者：陈师道
朝代：宋

立马阶除待一鸣，何如春梦不闻声。固知鸡口羞牛后，不待鸣群已可惊。
次韵答子实秦少章二首
作者：陈师道
朝代：宋

文新情已故，室远人则迩。
杯酒不相忘，一朝得二子。
初花美无度，後时终可鄙。
与汝卧秋风，看君控双鲤。
次韵答子实秦少章二首
作者：陈师道
朝代：宋

英英黄金花，论时不论美。靖节骨已朽，弃捐乃其理。两公意有馀，采采今未已。尚念白头生，临风嗅霜蕊。文新情已故，室远人则迩。杯酒不相忘，一朝得二子。初花美无度，后时终可鄙。与汝卧秋风，看君控双鲤。
次韵答子实秦少章二首·其一
作者：陈师道
朝代：宋

英英黄金花，论时不论美。靖节骨已朽，弃捐乃其理。两公意有余，采采今未已。尚念白头生，临风嗅霜蕊。
次韵答子实秦少章二首·其一
作者：陈师道
朝代：宋

英英黄金花，论时不论美。靖节骨已朽，弃捐乃其理。两公意有馀，采采今未已。尚念白头生，临风嗅霜蕊。
次韵答子实秦少章二首·其二
作者：陈师道
朝代：宋
体裁：古风

文新情已故，室远人则迩。杯酒不相忘，一朝得二子。初花美无度，后时终可鄙。与汝卧秋风，看君控双鲤。
次韵答学者四首
作者：陈师道
朝代：宋

暗中摸索不难佑，眼里轮囷郤见稀。
行地径须先八骏，刺天终不羡群飞。
次韵答学者四首
作者：陈师道
朝代：宋

津津爽气贯眉目，十五男儿万里身。笔下倒倾三峡水，胸中别作一家春。黄尘投老得何郎，准拟明年共我长。熏沐不为杯酒污，飞扬未许老夫量。暗中摸索不难知，眼里轮囷却见稀。行地径须先八骏，刺天终不羡群飞。太阿无前锋不缺，铅刀不堪供一切。至柔绕指刚则折，善而藏之光夺月。
次韵答学者四首·其一
作者：陈师道
朝代：宋
体裁：古风

津津爽气贯眉目，十五男儿万里身。笔下倒倾三峡水，胸中别作一家春。
次韵答学者四首·其三
作者：陈师道
朝代：宋

暗中摸索不难知，眼裏轮囷却见稀。
行地径须先八骏，刺天终不羡羣飞。
次韵答学者四首·其三
作者：陈师道
朝代：宋

暗中摸索不难知，眼里轮囷却见稀。行地径须先八骏，刺天终不羡群飞。
次韵答学者四首·其二
作者：陈师道
朝代：宋
体裁：古风

黄尘投老得何郎，准拟明年共我长。熏沐不为杯酒污，飞扬未许老夫量。
次韵答学者四首·其四
作者：陈师道
朝代：宋
体裁：古风

太阿无前锋不缺，铅刀不堪供一切。至柔绕指刚则折，善而藏之光夺月。
次韵答少章
作者：陈师道
朝代：宋

秦郎淮海士，才大难为弟。
蔚然霜雪后，不受江汉洗。
春畦不满眼，采掇到芹荠。
多病促余年，秋光欲辞抵。
儒林文人行，掘起三界底。
出入银台门，为米不为醴。
白头容北面，斯文分一体。
愧我无异闻，口阚不得启。
次韵答少章
作者：陈师道
朝代：宋

秦郎淮海士，才大难为弟。蔚然霜雪后，不受江汉洗。春畦不满眼，采掇到芹荠。多病促馀年，秋光欲辞抵。儒林文人行，掘起三界底。出入银台门，为米不为醴。白头容北面，斯文分一体。愧我无异闻，口阚不得启。
次韵答少章
作者：陈师道
朝代：宋

秦郎淮海士，才大难为弟。
蔚然霜雪後，不受江汉洗。
春畦不满眼，采掇到芹荠。
多病促余年，秋光欲辞抵。
儒林文人行，掘起三界底。
出入银台门，为米不为醴。
白头容北面，斯文分一体。
愧我无异闻，口阚不得启。
次韵答晁无斁
作者：陈师道
朝代：宋

女生愿有家，名妾以不聘。田里亦慕君，又恶不由正。欲行不问涂，已破宁顾甑。耕蚕无一廛，庖井要三径。还家忧患余，挽须儿女竞。十年宁有此，一寒可无命。平生晁夫子，得士公室庆。稍无车马音，复作宾客请。论文到韩李，念旧说苏郑。长年断消息，独语谁和应。此生恩未报，他日目不瞑。归卧无好怀，扣门有佳听。诗来雪霜後，更觉天宇净。少好老未工，持刃授子柄。
次韵答晁无斁
作者：陈师道
朝代：宋

女生愿有家，名妾以不聘。
田里亦慕君，又恶不由正。
欲行不问涂，已破宁顾甑。
耕蚕无一廛，庖井要三径。
还家忧患余，挽鬚儿女竞。
十年宁有此，一寒可无命。
平生晁夫子，得士公室庆。
稍无车马音，復作宾客请。
论文到韩李，念旧说苏郑。
长年断消息，独语谁和应。
此生恩未报，他日目不瞑。
归卧无好怀，扣门有佳听。
诗来雪霜后，更觉天宇浄。
少好老未工，持刃授子柄。
次韵答晁无斁
作者：陈师道
朝代：宋

女生愿有家，名妾以不聘。田里亦慕君，又恶不由正。欲行不问涂，已破宁顾甑。耕蚕无一廛，庖井要三径。还家忧患馀，挽须儿女竞。十年宁有此，一寒可无命。平生晁夫子，得士公室庆。稍无车马音，复作宾客请。论文到韩李，念旧说苏郑。长年断消息，独语谁和应。此生恩未报，他日目不瞑。归卧无好怀，扣门有佳听。诗来雪霜后，更觉天宇净。少好老未工，持刃授子柄。
次韵答秦少章
作者：陈师道
朝代：宋

学诗如学仙，时至骨自换。缥缈鸿鹄上，众目焉能玩。子从淮海来，一喙当百难。师儒有韩孟，拭目互惊惋。老生时在傍，缩手愧颜汗。黄公金华伯，莞尔回一眄。彼方试子难，疾前不应懦。要当攻石坚，切作抟沙散。桓璧虽具美，砻错加璀璨。我老不足畏，后生何可慢。
次韵答秦少章
作者：陈师道
朝代：宋

学诗如学仙，时至骨自换。
缥缈鸿鹄上，众目焉能玩。
子从淮海来，一喙当百难。
师儒有韩孟，拭目互惊惋。
老生时在傍，缩手愧颜汗。
黄公金华伯，莞尔回一眄。
彼方试子难，疾前不应懦。
要当攻石坚，切作抟沙散。
桓璧虽具美，礲错加璀璨。
我老不足畏，后生何可慢。
次韵答秦少章
作者：陈师道
朝代：宋

学诗如学仙，时至骨自换。缥缈鸿鹄上，众目焉能玩。子从淮海来，一喙当百难。师儒有韩孟，拭目互惊惋。老生时在傍，缩手愧颜汗。黄公金华伯，莞尔回一眄。彼方试子难，疾前不应懦。要当攻石坚，切作抟沙散。桓璧虽具美，礲错加璀璨。我老不足畏，後生何可慢。
次韵答邢居实二首
作者：陈师道
朝代：宋

汉庭用少公何在，不使群飞接羽翰。今代贵人须白发，挂冠高处未宜弹。秋来为客意何如，千里山河信不疏。昔日老人今则少，不妨红叶闭门书。
次韵答邢居实二首·其一
作者：陈师道
朝代：宋

汉庭用少公何在，不使羣飞接羽翰。
今代贵人须白髮，挂冠高处未宜弹。
次韵答邢居实二首·其一
作者：陈师道
朝代：宋
体裁：七言绝句

汉庭用少公何在，不使群飞接羽翰。今代贵人须白发，挂冠高处未宜弹。
次韵答邢居实二首·其二
作者：陈师道
朝代：宋
体裁：七言绝句

秋来为客意何如，千里山河信不疏。昔日老人今则少，不妨红叶闭门书。
次韵苏公劝酒与诗
作者：陈师道
朝代：宋

五士三不同，烦公以诗诉。强酒古所辞，妙语神其吐。自念每累人，举扇毋我污。复使两欧阳，缩手不分付。平生西方社，努力须自度。不忧龟九头，肯畏语一误。顿悟而渐修，从此辞世故。公看万金产，宁能一朝具。两生文章家，夙记鸣蝉赋。请公坚城垒，兵来后无数。
次韵苏公劝酒与诗
作者：陈师道
朝代：宋

五士三不同，烦公以诗诉。
强酒古所辞，妙语神其吐。
自念每累人，举扇毋我污。
复使两欧阳，缩手不分付。
平生西方社，努力须自度。
不忧龟九头，肯畏语一误。
顿悟而渐修，从此辞世故。
公看万金产，宁能一朝具。
两生文章家，夙记鸣蝉赋。
请公坚城垒，兵来後无数。
次韵苏公劝酒与诗
作者：陈师道
朝代：宋

五士三不同，烦公以诗诉。
强酒古所辞，妙语神其吐。
自念每累人，举扇毋我污。
復使两欧阳，缩手不分付。
平生西方社，努力须自度。
不忧龟九头，肯畏语一误。
顿悟而渐修，从此辞世故。
公看万金产，宁能一朝具。
两生文章家，夙记鸣蝉赋。
请公坚城垒，兵来后无数。
次韵苏公涉颍
作者：陈师道
朝代：宋
体裁：古风

冲风不成寒，脱木还自奇。坐看白日晚，起行清颍湄。三穴未为得，一舟不作痴。路暗鸟遗音，江清鱼弄姿。宇定怪物变，意行觉舟迟。公与两公子，妙语含风漪。但怪笑谈剧，莫知宾主谁。得句未肯吐，郁郁见睫眉。相从能几何，行乐当及兹。生忍自作难，百忧间一嬉。时寻赤眼老，不探黄口儿。解公头上巾，一洗七年缁。至洁而纳污，此水真吾师。须公晓二子，人自穷非诗。
次韵苏公涉颍
作者：陈师道
朝代：宋

衝风不成寒，脱木还自奇。
坐看白日晚，起行清颍湄。
三穴未为得，一舟不作痴。
路暗鸟遗音，江清鱼弄姿。
宇定怪物变，意行觉舟迟。
公与两公子，妙语含风漪。
但怪笑谈剧，莫知宾主谁。
得句未肯吐，鬰鬰见睫眉。
相从能几何，行乐当及兹。
生忍自作难，百忧间一嬉。
时寻赤眼老，不探黄口儿。
解公头上巾，一洗七年缁。
至洁而纳污，此水真吾师。
须公晓二子，人自穷非诗。
次韵苏公独酌
作者：陈师道
朝代：宋

云月酒下明，风露衣上落。
是中有何好，草草成独酌。
使君顾谓客，老子兴不薄。
饮以全吾真，醉则忘所乐。
未解饮中趣，中之如狂药。
起舞屡跳踉，駡坐失酬酢。
终然厌多事，超繁趋淡薄。
功名无前期，山林有成约。
身将岁华晚，意与天宇廓。
醒醉各有适，短长听鳬鹤。
次韵苏公独酌
作者：陈师道
朝代：宋
体裁：古风

云月酒下明，风露衣上落。是中有何好，草草成独酌。使君顾谓客，老子兴不薄。饮以全吾真，醉则忘所乐。未解饮中趣，中之如狂药。起舞屡跳踉，骂坐失酬酢。终然厌多事，超繁趋淡薄。功名无前期，山林有成约。身将岁华晚，意与天宇廓。醒醉各有适，短长听凫鹤。
次韵苏公独酌试药玉滑盏
作者：陈师道
朝代：宋

仙人弃馀粮，玉色已可欺。小试换骨方，价重十冰磁。灌以长白虹，渺若江海瀰。浮之端不恶，举者亦何辞。但愧闻道晚，早从雁门师。律部无明文，可复时中之。汝阳佳少年，三斗出六奇。家有持杯手，两好当一施。风吹酒面仄，月度杯心迟。百年容有命，一笑更须时。
次韵苏公独酌试药玉滑盏
作者：陈师道
朝代：宋

僊人弃余粮，玉色已可欺。小试换骨方，价重十冰磁。灌以长白虹，渺若江海弥。浮之端不恶，举者亦何辞。但愧闻道晚，早从雁门师。律部无明文，可复时中之。汝阳佳少年，三斗出六奇。家有持杯手，两好当一施。风吹酒面仄，月度杯心迟。百年容有命，一笑更须时。
次韵苏公独酌试药玉滑盏
作者：陈师道
朝代：宋

僊人弃余粮，玉色已可欺。
小试换骨方，价重十冰磁。
灌以长白虹，渺若江海瀰。
浮之端不恶，举者亦何辞。
但愧闻道晚，早从雁门师。
律部无明文，可復时中之。
汝阳佳少年，三斗出六奇。
家有持杯手，两好当一施。
风吹酒面仄，月度杯心迟。
百年容有命，一笑更须时。
次韵苏公督两欧阳诗
作者：陈师道
朝代：宋

吟声正可候虫鸣，酒面犹须作老兵。岂有文章妨要务，孰知诗律自前生。向来怀璧真成罪，未必含光不屡惊。血指汗频终缩手，此怀端复向谁倾。
次韵苏公督两欧阳诗
作者：陈师道
朝代：宋

吟声正可候虫鸣，酒面犹须作老兵。岂有文章妨要务，孰知诗律自前生。向来怀璧真成罪，未必含光不屡惊。血指汗颜终缩手，此怀端复向谁倾。
次韵苏公督两欧阳诗
作者：陈师道
朝代：宋

吟声正可候虫鸣，酒面犹须作老兵。
岂有文章妨要务，孰知诗律自前生。
向来怀璧真成罪，未必含光不屡惊。
血指汗颜终缩手，此怀端復向谁倾。
次韵苏公竹间亭小饮
作者：陈师道
朝代：宋

自昔有遗韵，小饮不尽觞。
坐待竹间月，奈此云影长。
起行林下路，散策踰平岗。
破眼一枝春，着意千叶黄。
暄寒会有分，蜂蝶来无央。
鸟语带余寒，竹风回妙香。
缅想两公子，作恶变清凉。
谁怜尘沙底，疲马踏朝阳。
斯人班马后，如圭復如璋。
相逢了无得，佳处每难忘。
次韵苏公竹间亭小饮
作者：陈师道
朝代：宋

自昔有遗韵，小饮不尽觞。坐待竹间月，奈此云影长。起行林下路，散策踰平岗。破眼一枝春，著意千叶黄。暄寒会有分，蜂蝶来无央。鸟语带余寒，竹风回妙香。缅想两公子，作恶变清凉。谁怜尘沙底，疲马踏朝阳。斯人班马後，如圭复如璋。相逢了无得，佳处每难忘。
次韵苏公竹间亭小饮
作者：陈师道
朝代：宋

自昔有遗韵，小饮不尽觞。坐待竹间月，奈此云影长。起行林下路，散策踰平岗。破眼一枝春，著意千叶黄。暄寒会有分，蜂蝶来无央。鸟语带馀寒，竹风回妙香。缅想两公子，作恶变清凉。谁怜尘沙底，疲马踏朝阳。斯人班马后，如圭复如璋。相逢了无得，佳处每难忘。
次韵苏公竹间亭绝句
作者：陈师道
朝代：宋

竹裏高亭灯烛光，今年復得杜襄阳。
倏看老盖千年后，更想霜林百尺强。
次韵苏公竹间亭绝句
作者：陈师道
朝代：宋

竹里高亭灯烛光，今年复得杜襄阳。倏看老盖千年后，更想霜林百尺强。
次韵苏公竹间亭绝句
作者：陈师道
朝代：宋

竹里高亭灯烛光，今年复得杜襄阳。
倏看老盖千年後，更想霜林百尺强。
次韵苏公蜡梅
作者：陈师道
朝代：宋
体裁：古风

化人巧作襄样花，何年落子空王家。羽衣霓袖涴香蜡，从此人间识尤物。青琐诸郎却未知，天公下取仙翁诗。乌丸鸡距写玉叶，却怪寒花未清绝。北风驱雪度关山，把烛看花夜不眠。明朝诗成公亦去，长使梅仙诵佳句。湖山信美更须人，已觉西湖属此君。坐想明年吴与越，行酒赋诗听击钵。
次韵苏公蜡梅
作者：陈师道
朝代：宋

化人巧作襄样花，何年落子空王家。羽衣霓袖涴香蜡，从此人间识尤物。青琐诸郎郤未知，天公下取仙翁诗。乌丸鸡距写玉叶，郤怪寒花未清绝。北风驱雪度关山，把烛看花夜不眠。明朝诗成公亦去，长使梅仙诵佳句。湖山信美更须人，已觉西湖属此君。坐想明年吴与越，行酒赋诗听击鉢。
次韵苏公西湖徙鱼三首
作者：陈师道
朝代：宋

穷秋积雨不破块，霜落西湖露沙背。
大鱼泥蟠小鱼乐，高丘覆杯水如带。
鱼穷不作摇尾怜，公宁忍口不忍鱠。
修鳞失水玉参差，晚日摇光金破碎。
咫尺波涛有生死，安知平陆无滩濑。
此身宁供刀几用，著意更须风雨外。
是间相忘不为小，濠上之意谁得会。
枯鱼虽泣悔可及，莫待西江与东海。
次韵苏公西湖徙鱼三首
作者：陈师道
朝代：宋

穷秋积雨不破块，霜落西湖露沙背。大鱼泥蟠小鱼乐，高丘覆杯水如带。鱼穷不作摇尾怜，公宁忍口不忍鲙。脩鳞失水玉参差，晚日摇光金破碎。咫尺波涛有生死，安知平陆无滩濑。此身宁供刀几用，著意更须风雨外。是间相忘不为小，濠上之意谁得会。枯鱼虽泣悔可及，莫待西江与东海。赤手取鱼如拾块，布网鸣舷攻腹背。岂知激浊与清流，恐惧骈头牵翠带。居士仁心到鱼鸟，会有微生化馀鲙。宁容网目漏吞舟，谁能烹鲜作苛碎。我亦江湖钓竿手，误逐轻车从下濑。生当得意落鸥边，何用封侯堕鸢外。不如此鱼今得所，置身暗与神明会。径须作记戒鲸鲵，防有任公钓东海。诗成笔落骥历块，不用安西题纸背。小家厚敛四壁立，拆东补西裳作带。堂下觳觫牛何罪，太山之阳人作鲙。同生异趣有如此，瓶悬瓽间终一碎。流水长者今公是，雨花散乱投金濑。人言充庖须此辈，慈观更须容度外。赐墙及肩人得视，公才槃槃一都会。有怜其穷与不朽，我亦牵联书玉海。
次韵苏公西湖徙鱼三首
作者：陈师道
朝代：宋

诗成笔落骥历块，不用安西题纸背。
小家厚歛四壁立，拆东补西裳作带。
堂下觳觫牛何罪，太山之阳人作鱠。
同生异趣有如此，缾悬瓽间终一碎。
流水长者今公是，雨花散乱投金濑。
人言充庖须此辈，慈观更须容度外。
赐墙及肩人得视，公才盘盘一都会。
有怜其穷与不朽，我亦牵联书玉海。
次韵苏公西湖徙鱼三首
作者：陈师道
朝代：宋

赤手取鱼如拾块，布网鸣舷攻腹背。岂知激浊与清流，恐惧骈头牵翠带。居士仁心到鱼鸟，会有微生化余鱠。宁容网目漏吞舟，谁能烹鲜作苛碎。我亦江湖钓竿手，误逐轻车从下濑。生当得意落鸥边，何用封侯堕鸢外。不如此鱼今得所，置身暗与神明会。径须作记戒鲸鲵，防有任公钓东海。
次韵苏公西湖徙鱼三首·其一
作者：陈师道
朝代：宋

穷秋积雨不破块，霜落西湖露沙背。
大鱼泥蟠小鱼乐，高丘覆杯水如带。
鱼穷不作摇尾怜，公宁忍口不忍鲙。
修鳞失水玉参差，晚日摇光金破碎。
咫尺波涛有生死，安知平陆无滩濑。
此身宁供刀几用，着意更须风雨外。
是间相忘不为小，濠上之意谁得会。
枯鱼虽泣悔可及，莫待西江与东海。
次韵苏公西湖徙鱼三首·其一
作者：陈师道
朝代：宋

穷秋积雨不破块，霜落西湖露沙背。大鱼泥蟠小鱼乐，高丘覆杯水如带。鱼穷不作摇尾怜，公宁忍口不忍鲙。脩鳞失水玉参差，晚日摇光金破碎。咫尺波涛有生死，安知平陆无滩濑。此身宁供刀几用，著意更须风雨外。是间相忘不为小，濠上之意谁得会。枯鱼虽泣悔可及，莫待西江与东海。
次韵苏公西湖徙鱼三首·其三
作者：陈师道
朝代：宋

诗成笔落骥历块，不用安西题纸背。小家厚敛四壁立，拆东补西裳作带。堂下觳觫牛何罪，太山之阳人作鲙。同生异趣有如此，瓶悬瓽间终一碎。流水长者今公是，雨花散乱投金濑。人言充庖须此辈，慈观更须容度外。赐墙及肩人得视，公才槃槃一都会。有怜其穷与不朽，我亦牵联书玉海。
次韵苏公西湖徙鱼三首·其三
作者：陈师道
朝代：宋

诗成笔落骥历块，不用安西题纸背。
小家厚敛四壁立，拆东补西裳作带。
堂下觳觫牛何罪，太山之阳人作鲙。
同生异趣有如此，缾悬瓽间终一碎。
流水长者今公是，雨花散乱投金濑。
人言充庖须此辈，慈观更须容度外。
赐墙及肩人得视，公才槃槃一都会。
有怜其穷与不朽，我亦牵联书玉海。
次韵苏公西湖徙鱼三首·其二
作者：陈师道
朝代：宋

赤手取鱼如拾块，布网鸣舷攻腹背。
岂知激浊与清流，恐惧骈头牵翠带。
居士仁心到鱼鸟，会有微生化余鲙。
宁容网目漏吞舟，谁能烹鲜作苛碎。
我亦江湖钓竿手，误逐轻车从下濑。
生当得意落鸥边，何用封侯堕鸢外。
不如此鱼今得所，置身暗与神明会。
径须作记戒鲸鲵，防有任公钓东海。
次韵苏公西湖徙鱼三首·其二
作者：陈师道
朝代：宋

赤手取鱼如拾块，布网鸣舷攻腹背。岂知激浊与清流，恐惧骈头牵翠带。居士仁心到鱼鸟，会有微生化馀鲙。宁容网目漏吞舟，谁能烹鲜作苛碎。我亦江湖钓竿手，误逐轻车从下濑。生当得意落鸥边，何用封侯堕鸢外。不如此鱼今得所，置身暗与神明会。径须作记戒鲸鲵，防有任公钓东海。
次韵苏公西湖观月听琴
作者：陈师道
朝代：宋
体裁：古风

公诗端正道，亭亭如紫云。落世不敢学，谓是诗中君。独有黄太史，抱杓挹其尊。韵出百家上，诵之心已醺。黄钟毁少合，大裘摈不文。世事如病耳，蚁斗作牛闻。苦怀太史惠，养豹烟雨昏。后世无高学，举俗爱许浑。
次韵苏公西湖观月听琴
作者：陈师道
朝代：宋

公诗端正道，亭亭如紫云。
落世不敢学，谓是诗中君。
独有黄太史，抱杓挹其尊。
韵出百家上，诵之心已醺。
黄锺毁少合，大裘摈不文。
世事如病耳，蚁斗作牛闻。
苦怀太史惠，养豹烟雨昏。
後世无高学，举俗爱许浑。
次韵苏公西湖观月听琴
作者：陈师道
朝代：宋

清湖纳明月，远览无留云。人生亦何须，有酒与桐君。自醉宁问客，一樽复一樽。平生今不饮，意得同酣醺。清言冰玉质，坏衲山水纹。殚精有后悟，畜耳无前闻。潜鱼避流光，归鸟投重昏。信有千丈清，不如一尺浑。
次韵苏公西湖观月听琴
作者：陈师道
朝代：宋

清湖纳明月，远览无留云。人生亦何须，有酒与桐君。自醉宁问客，一樽复一樽。平生今不饮，意得同酣醺。清言冰玉质，坏衲山水纹。殚精有後悟，畜耳无前闻。潜鱼避流光，归鸟投重昏。信有千丈清，不如一尺浑。
次韵苏公西湖观月听琴
作者：陈师道
朝代：宋

清湖纳明月，远览无留云。
人生亦何须，有酒与桐君。
自醉宁问客，一樽復一樽。
平生今不饮，意得同酣醺。
清言冰玉质，坏衲山水纹。
殚精有后悟，畜耳无前闻。
潜鱼避流光，归鸟投重昏。
信有千丈清，不如一尺浑。
次韵苏公谒告三绝
作者：陈师道
朝代：宋

静中有业官成集，醉里无何老是乡。丈室向来无一物，却须天女与拈香。竭泽回波不作难，未应平地起风澜。是身非有从何病，试下先生一著看。纸帐薰炉作小春，青奴白牯对忘言。更无人问维摩诘，始是东坡不二门。
次韵苏公谒告三绝
作者：陈师道
朝代：宋

静中有业官成集，醉里无何老是乡。丈室向来无一物，郤须天女与拈香。
次韵苏公谒告三绝·其一
作者：陈师道
朝代：宋

静中有业官成集，醉裏无何老是乡。
丈室向来无一物，却须天女与拈香。
次韵苏公谒告三绝·其一
作者：陈师道
朝代：宋

静中有业官成集，醉里无何老是乡。丈室向来无一物，却须天女与拈香。
次韵苏公谒告三绝·其三
作者：陈师道
朝代：宋

纸帐熏炉作小春，青奴白牯对忘言。
更无人问维摩诘，始是东坡不二门。
次韵苏公谒告三绝·其三
作者：陈师道
朝代：宋

纸帐薰炉作小春，青奴白牯对忘言。更无人问维摩诘，始是东坡不二门。
次韵苏公谒告三绝·其二
作者：陈师道
朝代：宋

竭泽回波不作难，未应平地起风澜。
是身非有从何病，试下先生一着看。
次韵苏公谒告三绝·其二
作者：陈师道
朝代：宋

竭泽回波不作难，未应平地起风澜。是身非有从何病，试下先生一著看。
次韵苏公题欧阳叔弼息斋
作者：陈师道
朝代：宋

行者悲故里，居者爱吾庐。
生须着锥地，何頼汗牛书。
丈室八尺床，称子闭门居。
百为会有还，一足不待余。
纷纷幼老间，失得了悬虚。
客在醉则眠，听我勿问渠。
论胜已绝倒，句妙方愁予。
竹几无留尘，霜畦有余蔬。
相从十五年，不为食有鱼。
时须一俛仰，君可贷蘧篨。
次韵苏公题欧阳叔弼息斋
作者：陈师道
朝代：宋

行者悲故里，居者爱吾庐。生须著锥地，何赖汗牛书。丈室八尺床，称子闭门居。百为会有还，一足不待馀。纷纷幼老间，失得了悬虚。客在醉则眠，听我勿问渠。论胜已绝倒，句妙方愁予。竹几无留尘，霜畦有馀蔬。相从十五年，不为食有鱼。时须一俛仰，君可贷蘧篨。
次韵萤火
作者：陈师道
朝代：宋
体裁：五言律诗

年侵观物化，共被岁时催。熠熠孤光动，翩翩度水来。稍能穿幔入，已复受风回。投卷吾衰矣，微吟子壮哉。
次韵萤火
作者：陈师道
朝代：宋

年侵观物化，共被岁时催。
熠熠孤光动，翩翩度水来。
稍能穿幔入，已復受风回。
投卷吾衰矣，微吟子壮哉。
次韵观月
作者：陈师道
朝代：宋
体裁：五言律诗

风云随落日，河汉欲回天。隔巷如千里，还家已再圆。帘疏分细细，江净共娟娟。他日吾何适，听诗说去年。
次韵观月
作者：陈师道
朝代：宋

风云随落日，河汉欲回天。
隔巷如千里，还家已再圆。
帘疏分细细，江浄共娟娟。
他日吾何适，听诗说去年。
次韵郑彦能题端禅师丈室
作者：陈师道
朝代：宋

重门杰观屹相忘，表裏山河自一方。
小市张灯归意动，轻衫当户晚风长。
孤臣白首逢新政，游子青春见故乡。
富贵本非吾辈事，江湖安得便相忘。
次韵郑彦能题端禅师丈室
作者：陈师道
朝代：宋

重门杰观屹相忘，表里山河自一方。小市张灯归意动，轻衫当户晚风长。孤臣白首逢新政，游子青春见故乡。富贵本非吾辈事，江湖安得便相忘。
次韵韵苏公题欧阳叔弼息斋
作者：陈师道
朝代：宋

行者悲故里，居者爱吾庐。生须著锥地，何赖汗牛书。丈室八尺床，称子闭门居。百为会有还，一足不待余。纷纷幼老间，失得了悬虚。客在醉则眠，听我勿问渠。论胜已绝倒，句妙方愁予。竹几无留尘，霜畦有余蔬。相从十五年，不为食有鱼。时须一俛仰，君可贷蘧篨。
次韵顺法师十三间楼避暑
作者：陈师道
朝代：宋
体裁：五言律诗

窗暗时时雨，门开处处山。心苏解衣后，愁破立谈间。枕簟长相待，功名久不关。论文非小陆，愧色满颜间。
次韵顺法师十三间楼避暑
作者：陈师道
朝代：宋

窗暗时时雨，门开处处山。心苏解衣後，愁破立谈间。枕簟长相待，功名久不关。论文非小陆，愧色满颜间。
次韵黄无悔惜梅
作者：陈师道
朝代：宋
体裁：七言绝句

雪拥寒门鹊不来，江南春信小迟回。遥知诗力生春早，一抹江梅趁眼开。
次韵黄生
作者：陈师道
朝代：宋
体裁：七言律诗

入竹投窗夜有声，似违残腊作初正。三更爽气侵危坐，万里回风逼发生。呵笔小吟撩我老，闭门高卧见君情。只今剩作惊人句，颇觉吟边意未平。
残句：势不可使尽
作者：陈师道
朝代：宋
体裁：句

势不可使尽，福不可享尽。事不可做尽，话不可说尽。人生如此耳，文字已其闰。
残句：墙头霜下草
作者：陈师道
朝代：宋
体裁：句

墙头霜下草，又作一番新。
残句：日来霜露後
作者：陈师道
朝代：宋

日来霜露後，更觉天宇净。
残句：江清风偃木
作者：陈师道
朝代：宋

江清风偃木，霜落雁横空。
残句：熊儿投□骥子扶
作者：陈师道
朝代：宋
体裁：句

熊儿投□骥子扶。
残句：磊落金盘荐糟蟹
作者：陈师道
朝代：宋
体裁：句

磊落金盘荐糟蟹，纤柔玉指破霜柑。
残句：闻道新文能入样
作者：陈师道
朝代：宋
体裁：句

闻道新文能入样，相州红缬鄂州花。
江湖堂
作者：陈师道
朝代：宋
体裁：五言绝句

莫爱西湖好，涓涓去不回。无情是江水，犹解及时来。
江湖堂
作者：陈师道
朝代：宋

莫爱西湖好，涓涓去不迴。
无情是江水，犹解及时来。
沈道院有水墨壁画奇笔也惜其穷年无赏之者贾明叔请余同赋
作者：陈师道
朝代：宋
体裁：五言律诗

壁间水墨画，为尔拂尘埃。草树精神出，溪山气势回。路从沙觜断，人自渡头来。莫怪知音少，牙弦匣不开。
沈道院有水墨壁画奇笔也惜其穷年无赏之者贾明叔请余同赋
作者：陈师道
朝代：宋

壁间水墨画，为尔拂尘埃。
草树精神出，溪山气势回。
路从沙觜断，人自渡头来。
莫怪知音少，牙絃匣不开。
河上
作者：陈师道
朝代：宋
体裁：五言律诗

背水连渔屋，横河架石梁。窥巢乌鹊竞，过雨艾蒿光。鸟语催春事，窗明报夕阳。还家慰儿女，归路不应长。
泛淮
作者：陈师道
朝代：宋

冬暖仍初日，潮回更下风。
鸟飞云水裏，人语橹声中。
平野容回顾，无山会有终。
倚樯聊自逸，吟啸不须工。
泛淮
作者：陈师道
朝代：宋
体裁：五言律诗

冬暖仍初日，潮回更下风。鸟飞云水里，人语橹声中。平野容回顾，无山会有终。倚樯聊自逸，吟啸不须工。
洛阳春
作者：陈师道
朝代：宋

酒到横波娇满。和香喷面。攀花落雨祝东风，诮不借、周郎便。
背立腰肢挪捻。更须回盼。多生不作好因缘。甚只向、尊前见。
洛阳春
作者：陈师道
朝代：宋

酒到横波娇满。和香喷面。攀花落雨祝东风，诮不借、周郎便。背立腰肢挪捻。更须回盼。多生不作好因缘，甚只向、尊前见。
洛阳春
作者：陈师道
朝代：宋
体裁：词

酒到横波娇满。和香喷面。攀花落雨祝东风，诮不借、周郎便。背立腰肢挪撚。更须回盼。多生不作好因缘，甚只向、尊前见。
洛阳春·一落萦·素手拈花纤软
作者：陈师道
朝代：宋
体裁：词

素手拈花纤软。生香相乱。却须诗力与丹青，恐俗手、难成染。一顾教人微倩。那堪亲见。不辞紫袖拂清尘，也要识、春风面。
洛阳春一落萦
作者：陈师道
朝代：宋
体裁：词

酒到横波娇满。和香喷面。攀花落雨祝东风，诮不借、周郎便。背立腰肢挪拈。更须回盼。多生不作好因缘，甚只向、尊前见。
浣溪沙
作者：陈师道
朝代：宋
体裁：词

暮叶朝花种种陈。三秋作意向诗人。安排云雨要新清。随意且须追去马，轻衫从使著行尘。晚窗谁念一愁新。
浣溪沙
作者：陈师道
朝代：宋

暮叶朝花种种陈。三秋作意向诗人。安排云雨要新清随意且须追去马，轻衫从使著行尘。晚窗谁念一愁新。
浣溪沙·暮叶朝花种种陈
作者：陈师道
朝代：宋

暮叶朝花种种陈。
三秋作意向诗人。
安排云雨要新清。
随意且须追去马，轻衫从使着行尘。
晚窗谁念一愁新。
清平乐
作者：陈师道
朝代：宋

为改之曰官样黄，作清平乐词，且令方内知有此名也。重重叠叠。娜袅裙千襵。时样官黄香百叶。一岁相逢两节||。曲阑绕遍芳丛。一枝作意妍秾。折得有谁相忆，却须还与秋风。
清平乐
作者：陈师道
朝代：宋
体裁：词

藏藏摸摸。好事争如莫。背后寻思浑是错。猛与将来放著。吹花卷絮无踪。晚妆知为谁红。梦断阳台云雨，世间不要春风。
清平乐 其一 二首
作者：陈师道
朝代：宋
体裁：词

秋声隐地。叶叶无留意。冰簟流光团扇坠。惊起双栖燕子。夜堂帘合回廊。风帏吹乱凝香。卧看一庭明月，晓衾不耐初凉。
清平乐·二首
作者：陈师道
朝代：宋

秋声隐地。叶叶无留意。冰簟流光团扇坠。惊起双栖燕子。夜堂帘合回廊。风帏吹乱凝香。卧看一庭明月，晓衾不耐初凉。休休莫莫。更莫思量著。记著不如浑忘著。百种寻思枉却。绣囊锦帐吹香。雄蜂雌蝶难双。眉上放开春色，眼前怜取新郎。
清平乐·休休莫莫
作者：陈师道
朝代：宋
体裁：词

休休莫莫。更莫思量着。记着不如浑忘着。百种寻思枉却。绣囊锦帐吹香。雄蜂雌蝶难双。眉上放开春色，眼前怜取新郎。
清平乐·并引咏柑子菊
作者：陈师道
朝代：宋
体裁：词

重重叠叠。娜袅裙千襵。时样官黄香百叶。一岁相逢两节。曲栏绕遍芳丛。一枝作意妍秾。折得有谁相忆，却须还与秋风。
清平乐·并引咏柑子菊
作者：陈师道
朝代：宋

重重叠叠。娜袅裙千襵。时样官黄香百叶。一岁相逢两节。曲阑绕遍芳丛。一枝作意妍秾。折得有谁相忆，却须还与秋风。
清平乐·秋光烛地
作者：陈师道
朝代：宋
体裁：词

秋光烛地。帘幕生秋意。露叶翻风惊鹊坠。暗落青林红子。微行声断长廊。熏炉衾换生香。灭烛却延明月，揽衣先怯微凉。
清平乐·秋声隐地
作者：陈师道
朝代：宋
体裁：词

秋声隐地。
叶叶无留意。
冰簟流光团扇坠。
惊起双栖燕子。
夜堂帘合回廊。
风帏吹乱凝香。
卧看一庭名月，晓衾不耐初凉。
清平乐·藏藏摸摸
作者：陈师道
朝代：宋
体裁：词

藏藏摸摸。好事争如莫。背后寻思浑是错。猛与将来放着。吹花卷絮无踪。晚妆知为谁红。梦断阳台云雨，世间不要春风。
清平乐·藏藏摸摸
作者：陈师道
朝代：宋

藏藏摸摸。好事争如莫。背後寻思浑是错。猛与将来放著。吹花卷絮无踪。晚妆知为谁红。梦断阳台云雨，世间不要春风。
清平乐·重重叠叠
作者：陈师道
朝代：宋
体裁：词

重重叠叠。娜娜裙千襵。时样官黄香百叶。一岁相逢两节。曲阑绕遍芳丛。一枝作意妍秾。折得有谁相忆，却须还与秋风。
清平乐（二之一）
作者：陈师道
朝代：宋
体裁：词

休休莫莫。更莫思量著。记著不如浑忘著。百种寻思枉却。绣囊锦帐吹香。雄蜂雌蝶难双。眉上放开春色，眼前怜取新郎。
清平乐（二之一）
作者：陈师道
朝代：宋

秋声隐地。叶叶无留意。冰簟流光团扇坠。惊起双栖燕子。夜堂帘合回廊。风帷吹乱凝香。卧看一庭明月，晓衾不耐初凉。
清平乐（二之二）
作者：陈师道
朝代：宋

藏藏摸摸。好事争如莫。背后寻思浑是错。猛与将来放著。吹花卷絮无踪。晚妆知为谁红。梦断肠台云雨，世间不要春风。
渔家傲·一舸姑苏风雨疾
作者：陈师道
朝代：宋

一舸姑苏风雨疾。
吴笺满载红犹湿。
色润朝花光触日。
人未识。
街南小阮应先得。
青入柳条初着色。
溪梅已露春消息。
拟作新词酬帝力。
轻落笔。
黄秦去后无强敌。
渔家傲·一舸姑苏风雨疾
作者：陈师道
朝代：宋

一舸姑苏风雨疾。吴笺满载红犹湿。色润朝花光触日。人未识。街南小阮应先得。青入柳条初著色。溪梅已露春消息。拟作新词酬帝力。轻落笔。黄秦去後无强敌。
渔家傲（从叔父乞苏州湿红笺）
作者：陈师道
朝代：宋
体裁：词

一舸姑苏风雨疾。吴笺满载红犹湿。色润朝花光触日。人未识。街南小阮应先得。青入柳条初著色。溪梅已露春消息。拟作新词酬帝力。轻落笔。黄秦去后无强敌。
游鹊山院
作者：陈师道
朝代：宋

积石横成岭，行杨密映门。人声隐林杪，僧舍绕云根。顿摄尘缘尽，方知象教尊。只应羊叔子，名字与山存。
游鹊山院
作者：陈师道
朝代：宋

积石横成岭，行杨密映门。人声隐林杪，僧舍遶云根。顿摄尘缘尽，方知象教尊。只应羊叔子，名字与山存。
游鹊山院
作者：陈师道
朝代：宋

积石横成岭，行杨密映门。
人声隠林杪，僧舍遶云根。
顿摄尘缘尽，方知象教尊。
只应羊叔子，名字与山存。
湖上
作者：陈师道
朝代：宋

湖上难为别，梅梢已着春。
林喧乌啄啄，风过水鳞鳞。
缘有三年尽，情无一日亲。
白头厌奔走，何地与为邻。
湖上
作者：陈师道
朝代：宋
体裁：五言律诗

湖上难为别，梅梢已著春。林喧乌啄啄，风过水鳞鳞。缘有三年尽，情无一日亲。白头厌奔走，何地与为邻。
湖上晚归寄诗友
作者：陈师道
朝代：宋

功名违壮志，戒律负前身。
刘德长欺客，王融郤笑人。
残年增受岁，病眼怯逢春。
杖屦知何向，知公未厌频。
湖上晚归寄诗友
作者：陈师道
朝代：宋

红绿羞明眼，欹斜久病身。年龄不待命，湖海郤留人。点滴花间露，新鲜柳上春。情怀将底用，诗外不须频。
湖上晚归寄诗友
作者：陈师道
朝代：宋

髭发难藏老，湖山稳寄身。却寻方外士，招作社中人。霜叶深于染，秋花晚自春。无人还有碍，诗卷莫辞频。蓑笠宜多病，衣冠错致身。清愁偏待客，白发解禁人。江月深留雪，山梅探借春。兴从湖上发，诗为道人频。功名违壮志，戒律负前身。刘德长欺客，王融却笑人。残年增受岁，病眼怯逢春。杖屦知何向，知公未厌频。红绿羞明眼，攲斜久病身。年龄不待命，湖海却留人。点滴花间露，新鲜柳上春。情怀将底用，诗外不须频。
湖上晚归寄诗友
作者：陈师道
朝代：宋

髭发难藏老，湖山稳寄身。
郤寻方外士，招作社中人。
霜叶深於染，秋花晚自春。
无人还有碍，诗卷莫辞频。
湖上晚归寄诗友·其一
作者：陈师道
朝代：宋

髭发难藏老，湖山稳寄身。却寻方外士，招作社中人。霜叶深于染，秋花晚自春。无人还有碍，诗卷莫辞频。
湖上晚归寄诗友·其一
作者：陈师道
朝代：宋

髭髮难藏老，湖山稳寄身。
却寻方外士，招作社中人。
霜叶深于染，秋花晚自春。
无人还有碍，诗卷莫辞频。
湖上晚归寄诗友·其三
作者：陈师道
朝代：宋

功名违壮志，戒律负前身。刘德长欺客，王融却笑人。残年增受岁，病眼怯逢春。杖屦知何向，知公未厌频。
湖上晚归寄诗友·其三
作者：陈师道
朝代：宋
体裁：五言律诗

功名违壮志，戒律负前身。刘德长欺客，王融却笑人。残年憎受岁，病眼怯逢春。杖屦知何向，知公未厌频。
湖上晚归寄诗友·其二
作者：陈师道
朝代：宋

蓑笠宜多病，衣冠错致身。清愁偏待客，白发解禁人。江月深留雪，山梅探借春。兴从湖上发，诗为道人频。
湖上晚归寄诗友·其二
作者：陈师道
朝代：宋

蓑笠宜多病，衣冠错致身。
清愁偏待客，白髮解禁人。
江月深留雪，山梅探借春。
兴从湖上发，诗为道人频。
湖上晚归寄诗友·其四
作者：陈师道
朝代：宋

红绿羞明眼，攲斜久病身。年龄不待命，湖海却留人。点滴花间露，新鲜柳上春。情怀将底用，诗外不须频。
湖上晚归寄诗友·其四
作者：陈师道
朝代：宋

红绿羞明眼，欹斜久病身。
年龄不待命，湖海却留人。
点滴花间露，新鲜柳上春。
情怀将底用，诗外不须频。
湖陵与刘生别
作者：陈师道
朝代：宋
体裁：古风

触寒历险来特特，愧无以当欣有得。向来忧患不相舍，知子用心坚铁石。人畏有心事无难，此语虽鄙理则然。君今意在翰墨间，他日人争让一先。
满庭芳·咏茶
作者：陈师道
朝代：宋
体裁：词

闽岭先春，琅函联璧，帝所分落人间。绮窗纤手，一缕破双团。云里游龙舞凤，香雾起、飞月轮边。华堂静，松风竹雪，金鼎沸湲潺。门阑。车马动，扶黄藉白，小袖高鬟。渐胸里轮囷，肺腑生寒。唤起谪仙醉倒，翻湖海、倾泻涛澜。笙歌散，风帘月幕，禅榻鬓丝斑。
满庭芳（咏茶）
作者：陈师道
朝代：宋
体裁：词

闽岭先春，琅函联璧，帝所分落人间。绮窗纤手，一缕破双团。云里游龙舞凤，香雾起、飞月轮边。华堂静，松风竹雪，金鼎沸湲潺。门阑。车马动，扶黄籍白，小袖高鬟。渐胸里轮囷，肺腑生寒。唤起谪仙醉倒，翻湖海、倾泻涛澜。笙歌散，风帘月幕，禅榻鬓丝斑。
烂石村
作者：陈师道
朝代：宋

乱石何年烂，千林昨夜黄。晓耕来鸟雀，麦垄纵牛羊。投老须微禄，持身阙寸长。洗心闻吉语，时事信难量。
烂石村
作者：陈师道
朝代：宋

乱石何年烂，千林昨夜黄。晓耕来鸟雀，麦垅纵牛羊。投老须微禄，持身阙寸长。洗心闻吉语，时事信难量。
烂石村
作者：陈师道
朝代：宋

乱石何年烂，千林昨夜黄。
晓耕来鸟雀，麦壠纵牛羊。
投老须微禄，持身阙寸长。
洗心闻吉语，时事信难量。
独坐
作者：陈师道
朝代：宋

文章平日事，风竹莫年须。衰疾悬知此，霜毛不更除。一丘吾欲往，百亩有如无。魑魅须游子，乾坤著腐儒。扣门闻啄木，唤酒有提壶。门径无行迹，秋来不遣锄。
独坐
作者：陈师道
朝代：宋

文章平日事，风竹莫年须。衰疾悬知此，霜毛不更除。一丘吾欲往，百亩有如无。魑魅须游子，乾坤著腐儒。扣门闻啄木，唤酒有提壼。门径无行迹，秋来不遣锄。
独坐
作者：陈师道
朝代：宋

文章平日事，风竹莫年须。
衰疾悬知此，霜毛不更除。
一丘吾欲往，百亩有如无。
魑魅须游子，干坤着腐儒。
扣门闻啄木，唤酒有提壶。
门径无行迹，秋来不遣锄。
猴马
作者：陈师道
朝代：宋

沐猴自戏马自惊，圉人未解猴马情。猴其天资马何罪，意欲防患犹伤生。异类相宜亦相失，同类相伤非所及。志行万里困一误，吐豆齕荄甘伏枥。
猴马
作者：陈师道
朝代：宋
体裁：古风

沐猴自戏马自惊，圉人未解猴马情。猴其天资马何罪，意欲防患犹伤生。异类相宜亦相失，同类相伤非所及。志行万里困一误，吐豆龁荄甘伏枥。
王察院挽词二首
作者：陈师道
朝代：宋

施报终何在，穷通共一空。两言成益友，百代仰高风。终始无遗恨，恩荣托至公。不应埋直气，会见吐长虹。良贵官何与，长年死不亡。身须禦魑魅，气已慑豺狼。不尽胸中蕴，犹堪地下郎。岂惟吾道庆，编简亦辉光。
王察院挽词二首·其一
作者：陈师道
朝代：宋
体裁：五言律诗

施报终何在，穷通共一空。两言成益友，百代仰高风。终始无遗恨，恩荣托至公。不应埋直气，会见吐长虹。
王察院挽词二首·其一
作者：陈师道
朝代：宋

施报终何在，穷通共一空。
两言成益友，百代仰高风。
终始无遗恨，恩荣託至公。
不应埋直气，会见吐长虹。
王察院挽词二首·其二
作者：陈师道
朝代：宋

良贵官何与，长年死不亡。
身须御魑魅，气已慑豺狼。
不尽胸中藴，犹堪地下郎。
岂惟吾道庆，编简亦辉光。
王察院挽词二首·其二
作者：陈师道
朝代：宋

良贵官何与，长年死不亡。身须禦魑魅，气已慑豺狼。不尽胸中蕴，犹堪地下郎。岂惟吾道庆，编简亦辉光。
田家
作者：陈师道
朝代：宋

鸡鸣人当行，犬鸣人当归。秋来公事急，出处不待时。昨夜三尺雨，灶下已生泥。人言田家乐，尔苦人得知。
田家
作者：陈师道
朝代：宋

鸡鸣人当行，犬鸣人当归。
秋来公事急，出处不待时。
昨夜三尺雨，竈下已生泥。
人言田家乐，尔苦人得知。
甲亭
作者：陈师道
朝代：宋
体裁：五言律诗

峻壁亭临水，横陂树彻山。两河惟甲氏，数柏共苍颜。随意游成适，回舟月与还。早知乘下泽，不再结青纶。
病中六首
作者：陈师道
朝代：宋

叹息憎晨凊，伸眉惬晚晴。
隙虚浮日影，窗穴啸风声。
扪虱天机动，驱蚊我相生。
偶然成一笑，栩栩暂身腰。
病中六首
作者：陈师道
朝代：宋

静里秋光到，闲中昼自长。
闭门宜泄柳，尸祝谩庚桑。
腹已枵经笥，身犹试药方。
强名今日愈，勃窣负东墙。
病中六首·其一
作者：陈师道
朝代：宋

旧岁连新岁，凉床又暖床。
山川屏裏画，时刻篆中香。
畏垒安吾土，支离饱太仓。
若教身再健，鹤背入维扬。
病中六首·其一
作者：陈师道
朝代：宋
体裁：五言律诗

旧岁连新岁，凉床又暖床。山川屏里画，时刻篆中香。畏垒安吾土，支离饱太仓。若教身再健，鹤背入维扬。
病中六首·其三
作者：陈师道
朝代：宋

软熟羞盘馔，芳辛实枕帏。
候晴先晒席，占湿预烘衣。
易粟鸡皮皱，难培鹤骨肥。
头颅虽若此，虚白日生辉。
病中六首·其二
作者：陈师道
朝代：宋

日暖衣犹袭，宵长被有棱。
朝晡三楪饭，昏晓一缸灯。
伴坐跧如几，扶行瘦比藤。
生缘堪入画，寂寞憩松僧。
病中六首·其五
作者：陈师道
朝代：宋

日眚浮珠佩，声尘籁玉箫。
晚秋潘鬓秃，午梦楚魂消。
注水瓶花醒，吹薪药鼎潮。
南柯何处是，斜日上廊腰。
病中六首·其六
作者：陈师道
朝代：宋

静裏秋光到，閒中昼自长。
闭门宜泄柳，尸祝谩庚桑。
腹已枵经笥，身犹试药方。
强名今日愈，勃窣负东墙。
病中六首·其四
作者：陈师道
朝代：宋

叹息憎晨凊，伸眉惬晚晴。
隙虚浮日影，窗穴啸风声。
扪蝨天机动，驱蚊我相生。
偶然成一笑，栩栩暂身轻。
病起
作者：陈师道
朝代：宋

今日秋风裏，何乡一病翁。
力微须杖起，心在与谁同。
灾疾资千悟，冤亲併一空。
百年先得老，三败未为穷。
病起
作者：陈师道
朝代：宋
体裁：五言律诗

今日秋风里，何乡一病翁。力微须杖起，心在与谁同。灾疾资千悟，冤亲并一空。百年先得老，三败未为穷。
登冥山
作者：陈师道
朝代：宋

东山如覆盆，石塔仍数层。昔人行乐处，时过名不称。秋风变草木，樵径余薪蒸。四顾一水间，不复知淄渑。菰蒲万世利，烟火千人罾。平生登山脚，岁晚如不胜。求田君勿问，抚髀吾何能。飞鸿将目远，秋水留心澄。兹游岂不朽，作歌记吾曾。
登冥山
作者：陈师道
朝代：宋

东山如覆盆，石塔仍数层。
昔人行乐处，时过名不称。
秋风变草木，樵径余薪蒸。
四顾一水间，不復知淄渑。
菰蒲万世利，烟火千人罾。
平生登山脚，岁晚如不胜。
求田君勿问，抚髀吾何能。
飞鸿将目远，秋水留心澄。
兹游岂不朽，作歌记吾曾。
登冥山
作者：陈师道
朝代：宋

东山如覆盆，石塔仍数层。昔人行乐处，时过名不称。秋风变草木，樵径馀薪蒸。四顾一水间，不复知淄渑。菰蒲万世利，烟火千人罾。平生登山脚，岁晚如不胜。求田君勿问，抚髀吾何能。飞鸿将目远，秋水留心澄。兹游岂不朽，作歌记吾曾。
登凤凰山怀子瞻
作者：陈师道
朝代：宋

数篇曾见使君诗，前後登临各一时。
妙舞新声难得继，清风明月郤相宜。
朱阑行遍花间路，看尽当年题壁处。
更有何人问使君，青春欲尽花飞去。
登凤凰山怀子瞻
作者：陈师道
朝代：宋

蜿蜒曲龙腰，山间隐楼观。孤高伏龙角，浮图刺云汉。修林霜雪余，落叶青红乱。想见洞中人，不知时节换。咳唾落江东，江东两眼中。举头触浮云，失脚惊飞鸿。逢人自笑谋身拙，坐使红尘生白发。入山便欲弃人间，出山又与松筠别。
登凤凰山怀子瞻
作者：陈师道
朝代：宋

蜿蜒曲龙腰，山间隐楼观。孤高伏龙角，浮图刺云汉。脩林霜雪馀，落叶青红乱。想见洞中人，不知时节换。咳唾落江东，江东两眼中。举头触浮云，失脚惊飞鸿。逢人自笑谋身拙，坐使红尘生白发。入山便欲弃人间，出山又与松筠别。数篇曾见使君诗，前后登临各一时。妙舞新声难得继，清风明月却相宜。朱阑行遍花间路，看尽当年题壁处。更有何人问使君，青春欲尽花飞去。